url: =Pilna, Ciimna leh Siamna ~ Sia Zam Sian Khai :: ZOMI DAILY\nposted on 16 May 2018 at 7:09 am Lomkholna: Article, Education\nKawlte tangthu sungkhat ah mitkhua mulo miguk in saipi khatvel uh aa, saimawl alawngkha pa in, “Saipi ihcih pen gulbang hi.” ci hi. Saihapak (invory) a lawngkhapa-in, “ Sai na cihcih uh, thal tang tawh kibang cihi.” Saibil azawtkha pa in, “ Sai cihpen, maizap bang hilel cihi.” Sai pangpi azawt khapa-in, “Sai ihcih pen, innkawm bang hi.” ci-in, saikhe alawngkha pa-in, “singbul tawh kibang ci aa” Saimei alawngkha pa in, “Sai na cihcih uh, khauhual tawh akibang hilel” ci-in, amau lawnkhak naciatpan in amau theihna tawh saipi lim leh mel nagen tek uhi.\nHih saipi leh mittawte tangthu mahbang in, pilna cih kammal tawh kipawl inzong, tang tawng pekpan kipan tuni dong mitampi in, amau muhzia, amau theihzia leh amau thuakna zia tungtawn in nakhia (Define) tek uhi. Pilna cih kam mal pen a tangzaipi khat hi aa, laigual khattawh akhiatna kicing theilo dinghi. Kei ngaihsutna ah pilna cihpen, “Lai theihna, thu theihna” cileng kinai pending in ka um hi. Pilna pen mawkngah theih hilo, sinkul, zonkul, kankul in kisinkul hi. Ei zomite in, “pilna sin” mah ihci hi. Gentehna in, nute sungpan ihpian limin A,B,C thei ihom kei hi. Ih sintawm ahihi. Sangah ahizong, innah ahizong, honghilh khatpeuh a omciang in kithei thei panhi.\n“Na hauhnop leh sumnei masa in!” cih kammal mahbang in, “Napil nop aa, thu natheih nop leh laithei masa in!” cileng kikhial loding hi. Mittawh muh munna, pumpi mahmah tawh tuak munna leh thuakmunna (Experience) pan pilna kingah thei hinapi, pilna ii zungpi taktak pen “lai simna” pan hizaw hi. Laisimna cihteh sanglai simna ciangbek hilo in, laibu tuamtuam tampi simna ihcih na ahihi.\nBanghang hiam cih leh laibu atamzaw pen mipil te in, amau thuakna, amau muhna, amau ngaihsutna, amau sepna te agelh khiat uhi aa, et teh siamna panin pilna tam pi kila thei hi. Ngaihsut huai thukhat ompah aa, Zolai (A,B,C) laibek athei ten, tuatawh kigelh laite panbek in pilna lathei ding hi. Kawllai zong athei ten Kawllai akigelh laibute pan, muhna, theihna leh pilna ngahthei ding aa, manglai zong siam laileng atangzai tektek pilna kingah dinghi.\nPilna cih kammal sungah laitan neihna, theihna leh siamna ci-in, khenthum in kikhen thei laiding in kangaihsun hi. Sang kahkah in lai tansang, Degree ngahna pen “lai tannei” kici hi. Tanlang ong khempeuh, Degree nei khempeuh “mipil” kici theilo zel hi. Master Degree nei khempeuh “pilna nei” aci nuam aom leh keibang athukim lopah ka hihi. “Nangzong pilna nei hikei teh” hong kicih leh lungkim takin kasang dinghi.\nAtung a ihgen mah bangin theihna ih cih leh siamna ihcih zong kilam danghi. Athei khempeuh siamkim hetlo hi. Pawlkhat ten theih hauin siam neilo hi. Theihding zong thupi aa siam taktak dingzong kisam zawlai hi. Tua ahih manin a diakdiak in tuhun khangno ten laitan neihding zong thupi aa, theih leh siam takpi dingzong ih khuahun in hong ngenta hi.\nKumpi sung ahizong, Company sung ahizong nasep lut lecin, nalah masak dingpen na lai tan ahihi. Lai tansang naneih kei leh nasep sang, zalian mun kingahlo pahding hi. Tua zom ah na theihna, na siamna tawh kizui in zakhan na, min neihna, mite muanna cihte in hong nungzuih ding ahihi.\n“Pilna hun” ci-aa akigen mahbang in, lai tansang, pilnasang neihding, zonding hun ahi hi. Tansawm ong ciangbek hilo in, Degree tuam tuam lakzawh nading hanciam kulhi. Kawlgam sungah khangno teivang laipil, laihat te, ih kum pi in gamdang tuamtuam puakin, sumbei paaibei sik uh aa pilnasang ahi (Master, Ph.D) te sinsak kahsak uhi. Eizong angah theilua ih hihi. Han ciam kul, hanciam huaihi.\nHihmun ah Degree khat ngah cihpen pilna kicingta cih hilo zaw in, pilna zonzia theita cihna hibek hi. Lokho mibang hileng ih lovatna ding, ih lokhawh nading tem, hei, tuu cihte anei pan ih hihi. Laitan neihna Degree ngahna pan thuthei taktak apil taktak ih utleh lai tampi simin, thu tampi kaihkhop laiding ahihi. Tuhun khangno ten, tulai tak lungtuplian ihneih kei aa, ihmawk om leh mailam ah ih kisik khading hi.\n“Pilna” cih kilim gen in ki thupisak mah mah napi “Ciimna” ii thupina kiphawk khakim salo kahih manin kei ngaihsutna tawm kong pulak dinghi. Khualam khawng ah lai tansang, pilna neikhol lo napi-in, aciim mahmah, atei mahmah mipawl khat kimuthei hi. Tuamah bangin lai tan sang pilna nei veve zong aciim om in, aciim khol lo kamphat man leh hanciam man aa laitan sang nei mitampi om in kamu hi.\n“Ciimna” cih pen pianpih ‘B.A’ ihcih dan, ‘Tangpil’ ih cihdan mah in neutung pan mah aa aki vompian in kamu hi. Naupang khangual khat tektek alawm agual te lak aa hong hisitset pha deuh, amit hahzia, akam pauzia, agam tatzia hong picing phadeuh omse aa, tuate inzong a khangual lak ah thunei pahdiak in a makai dan in hong om pah hi. Hihpen ‘pilna’ cihsang in ‘ciimna’ cileng kituakzaw dinghi.\nIhpu ihpa te in, ‘tuibang ciim, vabang pil’ cih lakam nanei uhi. Ka ommuan aa kangaih sut teh ‘tuibang ciim’ cihpen ‘tuiciim bangin om kilkel, om tiuteu, om hithiat ding aa, tui ciim sungah nakhempeuh a kimuh theih mahbang in, a ciimte inzong thukhat lakhat peuh ah ngaihsut siam, muhsiam, theihsiam dingin kangaihsun hi. Zahtak baang kasase hi. ‘Vabang pil’ cih mah bangin, apil ihcih te pen, ‘vasa bangin luhei laklak, khua dak laplap ding in’ ka ngaihsun hi. Zahtak baang kasa keise hi. Kei ngaihsutna hi.\nPilna nei, laitan sangnei, siamna nei khempeuh ‘ciimkim hetlo’ hi cihpen hangtak in kagen ngam hi. Pilna pen laitan tawh zong kisai kimkhol lo hi napi, miciim khat in laitan sang pilna tawh thuah lai leh mithupi mahmah suak zoding hi. Ih khanglui late sungah, ‘mel hoih ningtui bang kidawn theilo, sinlai siangtho vabang pil phazo lawm aw’ naci hi. Hihlai ah ‘sinlai siangtho’ a cihpen ‘ciimna’ hi. ‘Ciim’ cih teh ‘ninlo, datlo, a siangtho’ cihna hi. ‘Lungsim sia, lungsim kawi neilo’ cihna hi. Ihpu ihpa ten bangzah ta in thu namu hiam cihleh ‘pil ding thupi napi, lungsim siangtho ding, ciimding’ cih na masak veve uhi. Pasian thubu sungah Pasian piakla no.(4) na, ‘Vontawi ciibang atawm zong in, sinlai tuibang ciimkim hen aw’ naci hi. Ciim na, lungsim sianthona ii thupina teltak in hong lak ahihi.\nTua hi aa mimal khat, innkuan khat, pawl pi khat, gamkhat ihkhantoh nading, pilna siamna nei mitampi akisap mahbang in mitawh ih kiho theih ihki thutuah nading, innkuan kilem nading, pawlsung ki pumkhat nading leh gamsung kilem nading in ‘sinlai tuibang aciim mitampi kisam hi’ cih thulian kimu thei hi.\nTuhun leitung paizia leh ih gam paizia tawh kizui in athupi mahmah leh akisam mahmah pen ‘siamna’ a hihi. ‘Siamna’ cih kammal huam sungah ngaihsut siamna, kampau gamtat siamna, sepleh bawl siamna, hawmsiam geelsiam na cihbang in tampi kihel dinghi. Mikang te in, ‘Skill is knowing how to do.’ ci uh aa, eipau in, ‘Siamna ih cih pen bang cibawl ding, bangci sepding,….etc, cih theihtheih na’ cileng kikhial loding hi.\n(i) Ngaihsut siamna\nLeitung ihcih pen asia apha, ahoih ahoih lo, nuihna kahna,…etc, na khempeuh tawh aki dim ahihi. Lokho pa in guahzu leh adeih laitak in ngabeng pa ahih kei leh zun tehteh naungek nei nupi nu in, nihaam leh deihding hi. Gamhal keileng ihgam te hongtak in leitang hoihding cih thei napi hang ihbawng ih sakolte ih khualna in gam ihhal simsim veve hi. Kuamah khial kici theilo hi. Cihnop na ah ihleitung nuntak hunsung in ngaihsut zia ihsiam kei leh ih hansuak den ding cihna hi. Ih innkuan sung nangawn ah khat leh khat ih deihdan ih duhdan kibang kimlo aa, ‘kei cihbang nacih loh uh’ ci-in tek sasa mawkleng ki hingim ding aa, ih baangkua sung nuam ngeilo dinghi. Ut ta keileng thusia, thukha, natna, sat na, sihna ding in peelmawh aa a tuakding leitung mite ih hihman in, ahoihlam aphalam leh ihpuak zia azang ding aa ngaihsut siamna pen hamphat na liankhat ahihi.\n(ii) Kampau, Gamtat siamna\n‘Mangpha man ni ei!’ cih leh ‘mangpha naman sinvua!’ cihpen akhiatna akibat hang in, azate ading in akhumna kibang loding hi. Tua mah bangin ‘nozong aphasem naman vo!’ cih leh ‘acite tungtu!’ cihzong a limna kibang lo ding hi. Mundang gamdang tawh phone kiho nangawn, ami ih kimuh loh hang in ih kiho pih pa/nu mai gum kawm maw? Nuihmai kawm maw? cih a awpan in ki theithei hi. Mikang ten, ‘Smile can be heard.’ ci uh aa kammal hoih kasa mahmah hi. ‘Nuihmai napen ihbil in zathei hi.’ ci-in eipau in kilet thei ding hi.\nIhpu ihpa ten ‘kamsiam siallei sang, kam sia sialliau’ ci uh aa, kawlten ‘ih kam hang in kisi thei hi’ naci giap uhhi. Tungsiah nuai siah, inn kuan sung, pawlpi sung kizop kiho na ah kam pau mukpau siamding thupi mahmah hi. Agente ading in paukhiat ziau ahih hang, aza te ading in lamdang ngaihsut na om thei hi.\nTuhun semsem in, phone ki limzat mah mah ahih manin kizop na ol mahmah hisam napi in, kampau kammal zat ihsiam keileh kitel khialhna piangbaih zawlai hi. Kamkhum dakdak cihna hilo aa, kician tak aa kammal zat theih ding cihna hizaw hi. Kawlgam sung ahizong in, gam dang ihtung ahizong in ihtungsiah ih nuaisiah, ih veng ihpaam tawh kizopna ah mizia et siam zawt siam in kampau, gamtat siam ding kisam mah mah hi. Ih omna, ih hawhna innteek te, mi nam te, tungsiah te zia en in kampau, gamtat siam kul hi. Eimi pawlkhat ten ‘Kuamah awlmawh keng!’ peuh pumcih engang thei mawk aa, aman a awl mawh leh a awlmawh loh hang, adang ten kizum pih thei, ki dahpih thei hi. An nekzia, tui dawnzia, tut leh khawlzia pan kipan dailen ziadong aa khuadak giaugiau aa akilawm bang aa gamtat siamding kisam hi.\n(iii) Sep leh bawl siamna\nTuhun teh mihingte kikhua phawk thei mahmah ta, kipil thei mahmah ta aa, khat leh khat, company khat leh company khat, gamkhat leh gamkhat akilang in ahizong, asimtham in ahi zong kidempha mahmah uh ahihi. Hibang dinmun ah theih zaugawp tawh gualtung kituang zonawn lo aa, asep abawlzia, siamtak pi, theih takpi ding thupi tahi. Leitung gam tuamtuam te ih etciang in sep leh bawl asiam mitampi a khansuahzo gam te mah mimai ah hong dawkzaw deuh uhi. Gen tehna in Singapore gampen tuikulh neuno khat hi aa, bangmah pianglo thamlo in tuidawn ding tui nangawn Malaysia pan lei uhhi. Mimal in zong ih kawlgam ii sehsawm suah sehkhat khawng bek pha hi. Ahizong in apil takpi, asiam takpi mite in agam makaih in, a mipite uh pilsak, siamsak khinzo ahih manin leitung gambup ii zahtak gam khat in dingzo uhi.\nIh kawlgam ah leitung leinuai, tuisung tui nuai na manpha tampi om napi bangci lak ding, bangci tawhding, bangci leng manpha tek tek ding ih theihloh banah, a omna munzong athei kim lote ih hihi. Sepzia bawlzia ih theihloh ih siamloh manin ihvan manpha te tutphah in an duh gilkial in ih tu meimai hi. Ih dolsing neihte apumpum in ihzuak hi. Gamdang ten phelkham in, at in, vanhoih nono, nahoih nono, hongsuah uh aa azah tampi met uhi. Kawlgam pan aki gan puante Thai ten honglei in, a tuamtuam in puah pha, zempha uh aa kawlgam ah hongzuak kik teh ‘en gamdang pan aa hongpai’ cidep in azah tampi in ihlei kik hi. Pilna leh sepzia bawlzia ih kisapna hang a hihi.\nTuhun laitak, kawlgam ah nasep lian, nasep thupi, company pite aphutding abawl ding in gamdang pan tampi hongpai uhi. Sep leh bawl zia ah eigam mite siamloh leh thuman cihtak loh tawh thuahkhawm lai ih hih manin amau gam mite hongton pih uhi. A thupi munteng ah amau lut in nitha leh khasum tampipi ngahpah uh aa, pilna siamna kitam sap khol lo aa thatang kitam sapna munte ah eigam mite hongzang uh aa ih thaman zong tawmpah hi.\nSep leh bawlsiam nading in pilna zong kisam aa siamna zong kisam hi. Pilna leh siamna cih teh nakhat peuhpeuh bangci bawlding, asiat leh bangci puahding cihte laitawh sin atheihna hi aa, tuapen sem takpi, bawl takpi in damdam aa siamna ahihi. Pawlkhat te leuleu in laitawh sin tangtang takei leh etziau tawh semthei, bawltheipah phial mah uh aa, aciim uh nahi gige uhhi.\nIhgam ah mawtaw, cycle tam mahmah ta ahih manin cycle bawlkawm aa cycle puahzia hoihtak sin in siamleng, ih nungta zo luading hi. Phone kilim zat mahmah ta aa, phone sia puahzia, asung ah a tuamtuam guanzia khawng pumtheih lel in saihong leng nisa guahzu nuai aa nasep kul lo in sumbul kizong zo dinghi. Sep leh bawlzia siam takpi ding leh thuman, hunman ding bek ki sam hi. Siam napi hang hunman kei in thuman kei leuleu lehang khatvei nihvei kan hong kizuan khollo ding hi.\nTheihhuai thulian khat ah tuhun paizia pen lai tansang pipi, Degree sangpipi ngah aa bangmah pi athei khollo te sang in semthei bawl thei takpi, asiam takpi te in mun leh sum ngahzaw aa minnei zaw uhhi. Tua ahih man-in lai tansang Degree neita keileng, sepleh bawl siamleng mi thupi, mimuan huai, sumzong siam kisuak thei lua hi. Siam takpi nading in lungduai kul, han ciam kul aa, thuakzawh kulhi. Leitung ah athupi nakhat peuh pen olno tak aa ngah cihbang omlo hi. Olno tak aa ihngah khak leh zong sawtpi kimang khol loding hi. Tuni aa pil nasak, siamna sak te, a mawkpil, a mawksiam hikhol loding aa, hau nasak te zong amau pianzia kanpha lecin na en ngam loh mitampi omding hi.\n(iv) Hawm leh geelsiamna\nIh kammal mahmah ah hawm cih leh geel cih omhi. Hawm cihmah bang in eibek in tang gailo in hawmkhia, piakhia cihna hipah hi. Sum leh paai, neih leh lam, nektheih taktheih te hawmbawl ding cihna hibek lo aa, sep leh bawl, panmun, thuneih zaneihna tezong, khat guak in lencip lo in hawmbawl ding, khenbawl ding cih na ahihi. A taktak teh tangtung hiam? Tangtung lo hiam? bel thei khang in, ihgam ii pai zia Democracy ngeina ih cihpen ahi dimdiam in kikum khawm, kipawl khawm, khensat khawm in hamphat na ding a omleh zong ngahkhawm, sangkhawm cihna ahihi.\nInnkuan lutang pabel nubel hita hang ci aa, eitup bek athu vaihawm pen tuhun in kilawm khin nawnlo hi. Pawlpi sungah laisang makai hita hang ci aa, keithu bek ih cihcih laileh mi kiban loding hi. Ihgam ah ‘hawmsiam lohna’ hang in tuni dong kilemna om theilo aa, nakhem peuh minung ah ki omta hi. Phawkhuai mahmah hi.\n‘Geelsiamna’ cihpen innkuan sung, pawlsung, gamsung bek thamlo in mihing khat ciat aa ding inzong athupi mahmah hi. Ih nuntak hun saupi hilo aa ih cidam lai, ih tha hatlai, ihhun neihlai in ih nuntak khuasakzia, ih mailam hun ding geelsiam in telsiam kul hi. Ih nisim nuntak na ah geelsiamna cihpen akisam den ahihi. Gen tehna, sangnaupang khat in bang lai ‘subject’ sim ding, lokho mikhat in tuni koilai lo ah kuanding, tukum lovat thakding maw? Alui teng mah kho laiding? Inn ngak nupikhat in zing meh leh ni tak meh bangci bawlding? cihpan kipan Phungpi panmunlen upate in nungkum laisang khawmpi sangin, tukum anopci zaw, apicing zaw dingin bangci vaihawm ding cih bang in mun khempeuh leh mikhem peuh ading in gel kholhna gelsiamna athupi ahihi.\nIh ngahna ihmuhna tawh kituak aa zat¬theih zektheihna zong gelsiamna ahihi. Ih pawlsung ah gamdang pai aa sumzong tampi omhi. Khua-ul khua-sa suak in haksat na, patauh na tampi kawm kal ah amuh angah sunsun inn lam hongkhak uh sumte, zatsak mangpah lo-in ih hih zawhzah ciangciang vangil suah ahih keileh kholsak leng geelsiamna ahiding hi. Malaysia pan atunglim khawng azingciang hang laiding in lokuan pihleng anuih zakhol loding aa, zong kilawm khol loding hi.\nIhneih sunsun tawh mawtaw, cycle ih lei pah leuleu leh tuitawh apai ahih lohban ah avante hongsia thei hongtul thei ahih manin kicihmawh lawhthei hi. Kiho pihding om khollo pipi, hak sa pi in phone leita keileng phamawh lualo ding hi. Kisam lopi a cilluat a siamluat napan gel siam lohna ahihi. Ahi zong in zatna munding beina mun ding aa ih hih tiltel luat leuleu leh aciimlo apil lo hong kici zelding hi.\nTuhun ciangin aneu alian in phone ihnei hi. Khantohna khat hi aa thupi hi. Ahi zongin nasep awl liang in ih khoihkhoih leh phattuamna sangin siatna lam hong tamzaw dinghi. Adiak diak in sangkah laite in laisim loliang aa ihmek mek aa, game ih kimawl mawl leh lai onloh ban ah ihmit in thuak mahmah ding hi. Kawlgam ah naupang nono mit limlang bulh tam mahmah tahi. Ei leh ei kikep zawhloh na, gelsiam lohna ahihi.\nTulaitak khuahun pen mikang pau in ‘Knowledge Age’ a hih keileh ‘Education Age’ ci in mintuam tuam pia uhi. Kawlkam in (pinya khet) ci uhi. Eipau in anai penpen ding in ‘Pilna hun’ ih cih ziau hangin ‘pilna’ cih kammal in huamkim kasa kei hi. Tua ahih manin ka thulu ding in ‘Pilna, ciim na leh siamna’ ci aa hong gawmtuah ka hihi. Zomi te in pilna cih kammal zaleng ihmit hek ah sanginn sangsia te leh sangnaupang te khawng mu pahpah ih hih manin, ih tangzai muhzawk ding deihna tawh kei ngaihsutzia kong gelhkhiat a hihi. Ngaitsut kibat lohna leh ngaihsut behna tampi omthei laiding hi.\nPilna, ciimna leh siamna akop khawm mipen mipicing ahiding hi. Mi tampi om khol loding in ka ngaihsun hi. Pil sam napi hang ih ciim kei leh mi phungcing kisuak zolo ding aa, ih pilna tawh kituak siamna ihneih keileh zong hawmthawh huaina omding hi. Ahi zongin mihing te ‘Kicing’ cih omlo aa eidinmun, ei tutmun, ei vaipuak tawh kilawm kituak in ahikhom pilna, ciimna leh siamna ihneih nading hanciam ding ahihi. Athupi penpen ah ih pilna, ih ciimna, ih siam nate ei mimal ading bek hilo in mitampi ading in ahoihlam a, zat theihding ahihi. Sia Zam Sian Khai\nPrevious: Malaysia Police alianpenpa leh ulian honkhat gampua paiding kikhakcipta\nNext: US Immigration te’n Green Card bekbek akigawm in 8543 bawlkhialkha


timestamp: atn

url: =ZOMI LAKHUI THAK DVD - PASIAN' MINPHATNA LATE "A NISIM IN, AMA' HOIHNA" TAANGKO NA\nLASA TE: Zomi Lasiam te – Kamseen (LUNGTUP), Nutoih (ZOMI IDOL, 1ST RUNNER UP 2008), Ciangnu (IDOL); Khangthak Lasiam te ahi - Piangpi, Mungpi, Naamung, Joseph Khual, Langhman, Sanman, Sianniang, & Ngaihlun\nSTUDIO: E - Live @ Grace Baptist Church\nNget Behna: A diakdiak in tutung a "A nisimin AMA hoihna" Album pen keima mimal vaihawmna tawh ka uuk luat manin lawmte Piangpi leh Mungpi tawh ko 3 ki pawl in sum meet la in kong bawl khiat uh hi mai aa, zuak khiat theih na ding pen na sia tak in hong ngaihsut pih un. Idea hoih ono hong pia un…. cih mah bangin A diakin USA leh Malaysia, India leh Kawlgam khen ah koi bangin tung thei ding kua tengin vaipuak hong lak sak thei ding cih te pawl hong hawm sawn lailai vo. November kha sung in hawm sawm hang ei. Thungetna tawh ma panpih lailai vo. Video pen liveshow in bawl ung a, Sia Kamseen makaihna tawh a biakinn uh hong zangsak (Grace Baptist Church) a hih manin ki nuam mahmah phadiak hi.\nNB: Laphuak, lasa te in - Zomi sitset vive ahi uh hi. Na thapiak na kitang sam hi. Topa’ minthang sem na ding hi ta hen! Amen.


url: =APRIL 15, 2017 Leo hong nusiat thupha Part 1 ~ MUC\nAPRIL 15, 2017 Leo hong nusiat thupha Part 1\nAdmin 10:21:00 PM Articles, MISSION NEWS\nLeo hong nusiat thupha\nKa sanggampa Leo in tuikhia-in hong nusia hi. A hong nusiat in kum 12 pha pan hi. A hong nusiatna hangin ka dah mahmah a, na khempeuh a mawkna bangin ka ngaihsun hi. Ka lungnop nadingin guihtheih khamtheih, zu le za tawh ka kidiah hi.\nLeo a sihin Khristian thu-um ka hi nai kei hi. Ahi zongin ka u Rene le Leo in, Adventist thu-um mi khat in Lai Siangtho sinkhopna neihpih thei zel hi. Anihun tuikiphum ding geel khin uh hi.\nLeo hong nusiatna hangin na lungsim na mahmah hi. Leo hong nusiatin Adventist pawlpite in si hong gal uh a, ko innkuan hong hehnem uh hi. Tua bangin Adventist pawlpi in hong hehnepna tungtawnin ka dahnate uh tampi hong kiam hi.\nLeo hong nusiat khit a sawt lo-in Rene in tuikiphum hi. Rene in ka upna tawh kisai bang mah hong dawng ngei lo hi. Ama upna tawh kalsuan hi. Khamtheih guihtheih nam tuamtuam ka zang hi. A sawt ciangin lungkiatna tawh ka kidim hi. Nitak khat ka lawm Rachidy tawh zusai club khat ah ka pai uh a, zukhamsa-in ka ciah uh hi. Lampi ah accident ka tuak uh hi. Koici bangci suakta cih ka genthei kei hi. Kaal khat khitteh ka lawm Rachidy tawh ka tuahsiatna uh ka kikum uh hi. Ka pu in “ nang hangin ka nungta hi hi,” hongci hi. “ Kei hangin maw, nang nungta” ci-in ka pu ka dong kik hi. Ka pu in “Bangci bang hiam ka thei kei, kong thatkha dektak” hongci hi.\nKa pu in dawi bia hi. A biakdawite in ka sih ding uh deih lo ahih manin tuahsia mahta leng sihna tawh a kipelh ka hi uh hi. Ka pu hong gente ka ngaihsun uh hi. Rachidy kiangah ka ciah loh phamawh ding hi. Inn ah hih ding khat nei ing, ci-in inn ka ciah hi. Inn ka tun ciangin Lai Siangtho ka sim hi. Sihna tawh a kipelh ka hih manin Topa tungah lungdam ka ko hi. Leo bangin ka nuntakna Topa tungah ka kipia nuam hi, ci-in thu ka ngen hi. Kha 3 kha 4 khitteh Sabbath thuman ka pom thei a, SDA pawl lut ding ka khensat hi.\n“Tuikiphum ding khensat”\nSabbath ni hong tung a, biakinn ah kikhawmin tui kiphum ding ka pulaak hi. Upa khat in tui kiphum ding na hih leh SDA pawlpi upna bulpite na theih kul hi, hongci hi. Zingciang a kipan Lai Siangtho sinna ah hong kihel in,” ci-in hong zawn hi. Nitaksial Lai Siangtho sinna ah ka kihel hi. Ka innkuanpite kiangah tui kiphum ding ka gen hi. Ka innkuanpihte in Khristian ka suah ding hong um lo uh hi. “nang maw, Khristian na suah ding” ci-in hong zahpih uh hi. Sabbath ni hong tungin tui kiphumte hong kidingsak a, kei zong ka din leh, ka innkuanpihte ka mu hi. Ka nu in “Rene aw, thuman na pulaak tu-in ka thei hi. Khristian thu-um mi khat nong suah theih pen ka kipak mahmah hi. Nang aa dingin thu ka ngen den hi,” hong ci hi.\nZu tawh kidiahin ka om ciangin siatna namcin tawh a kidim mi khat ka hi hi. Sangkah ding zong ka thei nawn kei hi. Ka innkuan phattuampih ding khat nasem ding ka zon hangin, pilna nei lo ka hih manin, kuamah in nasep hong pia nuam lo hi.\nSabbath ni khat “ Topa aw, ka mawh ka siatna nong thei hi. Na tampi hong ngen keng, ka kivak zawh nading nasep khat hong guan in,” ci-in thu ka ngen hi. A nitak ciangin ansai nei pawlpi mi khat in a sai-ah nasem dingin hong gen hi. Hih ansai ah hahkatin na ka sem, sangkah zawh kik nading sum ka khol hi. Ka sumkholte tawh sangkahin, ka sangman ciangin, nasep hoih khat ka mu hi. Ka innkuanpihte zong SDA sungah lutin tui kiphum uh h. Ken zong nasep hoih ka ngah hi. Tua leh upmawhlohin ka pa in hong nusia hi.\nMai Sabbath ah zom kik ding!


url: =Laithiangtho Sung Thu Kimu Kik ~ Thu Tatuam (Siyin News)\nLaithiangtho Sung Thu Kimu Kik\nTuesday, August 01, 2017 Tapidaw Taw Kisai 4 comments\nIsrael Taangthu Kan (Antiquities Authority) Phual pan Archaeologistte in TOPA Jesu mihingin hong kilanghma kumh (BC) 587 lai vut, tungbeal kisia, mihing nguu, sapit muu le meihol asuakte mu uh hi.\nBC 601 lai sia Babylon kumhpi Nebuchadnezzar maan hun sung Jerusalem kisukthat tu uk ngawl ahikom Judah kumhpi Jehoiakim in Nebuchadnezzar tungah ki-aap hi. Egypt hong thahat in, Babylon taw kido thei tu dinmun aa haat ahikom, Judah te in Egypt muangin Babylon langpan hi.\nNebuchadnezzar ii ngalkapte in Judah simkik aa, Zedekiah sia kumhpi in koi hi. Ahihang Zedekiah in, Nebuchadnezzar taw kidiamna paltan in Egypt muang laleau ahikom Babylon in Judah sim kik laleau aa Jerusalem khuapi zothal hi. Zedekiah man aa amit kheikeak in, akhantawn thongsung koi hi.\nSrc: Catholic Time, (2 Kumpite 25:1–7; 2 Khangtaangthu 36:12; Jeremiah 32:4–5; 34:2–3; 39:1–7; 52:4–11; Ezekiel 12:13)\nIBU SRI MUSDALIFHA August 2, 2017 at 6:36 AM\nMetrolina Credit Company February 7, 2018 at 4:53 PM\nMay Gary May 13, 2020 at 1:09 AM\nNy. SISKA WIBOWO May 13, 2020 at 12:17 PM


url: =Used Cars For Sale in Queen Creek, AZ - Carsforsale.com®\nUsed Cars For Sale in Queen Creek, AZ\nShowing 1.00 - 15.00 of 3,571.00 results\nFlorence, AZ • 4 mi. away\n101,649 miles below avg.\n5,592 miles above avg.\nUsed Cars For Sale in Queen Creek, AZ By Make\nAcura in Queen Creek, AZ\nAlfa Romeo in Queen Creek, AZ\nAudi in Queen Creek, AZ\nBentley in Queen Creek, AZ\nBMW in Queen Creek, AZ\nBuick in Queen Creek, AZ\nCadillac in Queen Creek, AZ\nChevrolet in Queen Creek, AZ\nChrysler in Queen Creek, AZ\nDodge in Queen Creek, AZ\nFerrari in Queen Creek, AZ\nFIAT in Queen Creek, AZ\nFord in Queen Creek, AZ\nFreightliner in Queen Creek, AZ\nGMC in Queen Creek, AZ\nHarley-Davidson in Queen Creek, AZ\nHonda in Queen Creek, AZ\nHUMMER in Queen Creek, AZ\nHyundai in Queen Creek, AZ\nInfiniti in Queen Creek, AZ\nInternational in Queen Creek, AZ\nIsuzu in Queen Creek, AZ\nJaguar in Queen Creek, AZ\nJeep in Queen Creek, AZ\nKia in Queen Creek, AZ\nLand Rover in Queen Creek, AZ\nLexus in Queen Creek, AZ\nLincoln in Queen Creek, AZ\nMaserati in Queen Creek, AZ\nMazda in Queen Creek, AZ\nMercedes-Benz in Queen Creek, AZ\nMercury in Queen Creek, AZ\nMINI in Queen Creek, AZ\nMitsubishi in Queen Creek, AZ\nNissan in Queen Creek, AZ\nOldsmobile in Queen Creek, AZ\nPlymouth in Queen Creek, AZ\nPorsche in Queen Creek, AZ\nRAM in Queen Creek, AZ\nRolls-Royce in Queen Creek, AZ\nSaab in Queen Creek, AZ\nSaturn in Queen Creek, AZ\nSubaru in Queen Creek, AZ\nSuzuki in Queen Creek, AZ\nTesla in Queen Creek, AZ\nToyota in Queen Creek, AZ\nVolkswagen in Queen Creek, AZ\nVolvo in Queen Creek, AZ\nYamaha in Queen Creek, AZ\nPopular Cars for Sale in Queen Creek, AZ\nChevrolet Sonic in Queen Creek, AZ\nChrysler Town and Country in Queen Creek, AZ\nFord Fiesta in Queen Creek, AZ\nFord Mustang in Queen Creek, AZ\nGMC Yukon in Queen Creek, AZ\nHonda Accord in Queen Creek, AZ\nHonda Civic in Queen Creek, AZ\nHyundai Sonata in Queen Creek, AZ\nMazda MAZDA3 in Queen Creek, AZ\nNissan Altima in Queen Creek, AZ\nNissan Murano in Queen Creek, AZ\nNissan Sentra in Queen Creek, AZ\nNissan Versa in Queen Creek, AZ\nToyota Avalon in Queen Creek, AZ\nCars for Sale in Queen Creek, AZ by Category\nConvertibles in Queen Creek, AZ\nCoupe in Queen Creek, AZ\nHatchbacks in Queen Creek, AZ\nMinivans in Queen Creek, AZ\nPickup Trucks in Queen Creek, AZ\nSedan in Queen Creek, AZ\nSUVs in Queen Creek, AZ\nWagon in Queen Creek, AZ\n419.00 listings starting at $1,750.00


url: =Democracy cih mipi’ deihna bang ki-ukna hilo ~ Pau Khat Suan :: ZOMI DAILY\nDemocracy cih mipi’ deihna bang ki-ukna hilo ~ Pau Khat Suan\nposted on 12 June 2017 at 9:30 pm Lomkholna: News, Paukhatsuan, Politics, Zomi\n(Lai a vek a simlo pi in ong comment kei in)\nDemocracy ki-uk, ki makaih, ki nungzuih zia i cih pen “mipi’ deihna bang a ki-ukna” sa kha zel hihang. A taktak in tua hilo hi. “Mipi’ ading a ki-ukna” hibek hi.\nMipi in tehkak 2/3 sung pan a teel, a tamzawte’ vote tawh makai ding a a kiteelte’ makaihna, vaihawmna leh ki-nungzuihna ahi hi. Tua a kiteel makaite, mipi’ tangmite in vaihawm leh nasep ong makaih ding ahi hi. Mipi’ teel makaite in mipi’ ading ( mipi’ deihna hithei/hilo thei) a ong makaih ding, na ong sem ding cihna ahi hi.\nAhih hang, tua ong makaih ding tangmite ( MP/MLA cihte ) pen, kum 5 ciang khatvei (Kawlgam, India cihte ah kum 5, USA hileh kum 5 ) mipi in enkik, teelkik ahihman in mipi’ ading a a nasepna uh mipi’ lungkimna ahih ding, mipi’ kisap leh lunggulh asep ding uh a thupi leh a kisam ahi hi. Mipi in i teelsa i tangmite (MP/MLA cihte) in mipi’ ading nasem a sak kei a, mipi’ kisap leh lunggulh a sepna uh lungkim huai asak kei leh midang teel ding hi.\nTua ahihman in tangmi a ut laite in mipi’ ading, nasep hanciam a, mipi’ aw ngai in mipi’ deih leh lunggulh kankhia semkhia ding uh ahihman in a tawpna ah mipi leh gam hampha ding ahi hi. Kiteel laitak thu tampi gen luakluak napi kiteel khit ciang bangmah a taksuak lo, a semlo, mipi’ aw a ngailote bel ahih leh mai kiteel kik ciang emsa suak cihding ong hiding hi.\nMipi’ deihna leh lunggulhna, lam-etna cihte a thusim lo, ama’ ngaihsutna bang bek a a painuam makai pen makai gina hilo, mipi’ tangmi ding a a deihhuai hetlo makai hi a, mipi’ deihna bekbek ngai lua liang leuleu a mipi’ cihbang bekbek a a kihei liamliam, mipi’ ading a ama’ ngaihsutna leh deihna banghiam cih zong a om mello makai zong ngaihsutna mel neilo, a pil zolo, aciim zolo, kifit zo taklo tangmi hi zel hi.\nTua ahihman in….\n1) kiteel hun ciang mipi in i teel i tangmi kua hi a, bangci bang qualification nei a, bangci bang lungsim nei hiam cih pen ( a mimal mahmah ) i theihtel sawm ding thupi mahmah hi.\n2) Kiteel mankhit ciang mipi a tamzawte in a deih, teelcing tangmite pen ei’ teel ahi kei phial zong in i tangmi hi ci a 100/100 i santheih ding thupi mahmah hi. Telcing tangmi mimal a i zahtak kei phial zong in, mipi a tamzaw’ deihna pen a tawmzaw in a zahtak ding thupi a, a tamzawte in zong a tawmzawte a thupi ngaihsut ding kisam veve hi.\n3) Teelcing tangmite in zong, a mah a teello mipite’ tangmi mah a a kingaihsut ding kisam hi. Amah a teelte’ tangmi bek a a kingaihsut leh mipi’ tangmi hithei nawnlo a, mi pawlkhatte’ tangmi bek suak ding hi.\n4) kiteel hun ciang candidate khat peuh in u le nau vai, beh le phung vai, khua le tui leh pau le ham cihpeuh tawh amah na vote ding ong nget khak leh tuabang mite peel pah lian in. A ngaihsutna toi lua a, mipi OR gambup huam zo ngeilo ding, gambup level ah nasem thei ding quality neilo cihna hipah hi.\nDemocracy ki-ukna i cih, mipi’ deihna bang a ki-ukna hilo a, mipi’ ading a mipi’ teel tangmite’ makaih vaihawmna tawh ki-uk ki-makaihna ahi hi.\nI teel tangmi kua hiam cih thupi a, teelcing tangmite’n a mipi a etkik ding, mipi’ aw ngai in mipi tawh ton a, mipi’ ading ngimna lianpi tawh mainawt a a makaih ding kisam hi.\nPrevious: Japan ah mawtaw khat lengzeza in Bus khat aphutlian laitak Video kizaihkha\nNext: China Eastern te vanleng vandawn ah Engine Casing kitam in amanlang in kumkik


url: = PromiseAngels: Carol Tornquist - MUSIC IN ME LEVEL 4 BASIC LESSON READING MUSIC (Music in Me - a Piano Method for Young Christian Students) - [Item: 91436 - ISBN: 1423418859] - Promise Angels Bookstore\nItem description for MUSIC IN ME LEVEL 4 BASIC LESSON READING MUSIC (Music in Me - a Piano Method for Young Christian Students) by Carol Tornquist...\nReviews - What do customers think about MUSIC IN ME LEVEL 4 BASIC LESSON READING MUSIC (Music in Me - a Piano Method for Young Christian Students)?\nAsk A Question or Provide Feedback regarding MUSIC IN ME LEVEL 4 BASIC LESSON READING MUSIC (Music in Me - a Piano Method for Young Christian Students)


url: =ZSL 1: EDEN HUAN SUNGA PILNA - Zomi Adventist Innkuan\nEDEN HUAN SUNGA PILNA\nSabbath Nitaklam Sept. 26\nTukalsung Simding: Gen. 2:7–23; Gen. 3:1–6; 2 Peter 1:3–11; 2 Peter 2:1–17; Hebrew 13:7, 17, 24.\nKamngah: “Pasian avanglian mahmahna phawktel in. Pasian pen sia khempeuh lakah Sialianpen ahi hi.” (Job 36:22).\nLaisiangtho sinte in Piancil 1 pan 3 sung a, Pasian nasepzia telpha mahmah uh: Pasian, Adam, Eve, vanmite leh gulpi cihbang tangthute hi. Amun bel “Eden” a kici gamnuam khatah ahi hi. A tangthu bel kizom dimdiam mah ei. Pasian in Adam leh Eve piangsak hi. Adam leh Eve mawh hi. Adam leh Eve pen Eden huan pan kihawlkhia hi. Piancil laibu a kipatna lam pan pilna tawh limsim leng, a tangthu paizia ih tel phasem ding hi.\n“Hotkhiatna pilna pen khang tawntung adingin leitung kipat panin kihilhpah hi. Eden huan sung i nu leh pa masapen tegel’ innkuan panin, sanghoihpen hong kihonsak pah hi. Eden huan pen amau sang khandei hi a, piansaksate khempeuhin amau laisimbu, Piangsakpa in amau siapa leh nu leh pa masapen tegel in sangnaupang masa tegel ahi uhhi” —Ellen G. White, Education, p. 20.\nTopa in tua sang masapen a phuancil Siapipa ahi hi. Tua kawmkalah, Adam leh Eve nupate in, thumanlo ahilhthei ding sia dangkhat vateel tawm uhhi. Tua manin bangteng piang a, banghang hi a, tuni tuhun a ding bang pilna peuh i sintheih ding a omdiam?\nHuan khatpeuh khawng sangkhaan in kingaihsun zolo mahleh, siatna a omvetlo Pasian bawlsa Eden huan pen hoihmahmah lel hi. Tuhun muhdan tawh bel ngaihsut hak himah leh, apuuklo leitung dang a, leimite pen, a Piangsakpa tektek in, tua sanginn sung mahah pantah ngiatngiat hi.\nGen. 2:7–23 simin. Pasian in Adam piangsakin, a koihna mun leh a nasep piak lai in, a ngiimna bulpi bang hi in na um hiam?\nPasian in tua mipa leh minu Ama’ meel suunin bawl a, inn khat leh nasep kician apia hi. Sia leh Sangnaupang kikalah kizopna thupi mahmah omhi. Pasian in Adam pen ama bawlsa ahih manin Adam’ siamna telpha mahmah hi. Adam hilhthei a, Adam in apilna kicing takin zangthei cih zong thei hi.\nPasian in mite nasep guan a, lungnopna aneih ding uhzong deihsak hi. Nasep kician a piakna zong lungnopna a piaknop hang hizaw hi. Anasep picing takin semzo a, lungnopna a ngah zolo kua omding hiam? Pasian in Adam lungsim telpha ahih manin, gualzawhna a ngahna dingin, Eden huan kemcing ding nasep pia hi. “Topa Pasian in mipa la in, Eden huan kho in akem dingin akoih hi” (Gen. 2:15). Leitungah mawhna leh sihna bek athei eite in, Adam in, Eden huanpuah nasepna tungtawn bekin pilna sintoto ding cihpen ngaihsut haksa tham hi.\nGen. 2:19-23 sungah, Adam kikholhpih dingin ganhingte bawl a, a zi dingin Eve zong bawlsaklai hi. Adam ading kikholhpih kisam a, ahuhding zi kisam cih thei-in numei abawl hi. Mihing in Pasian tawh kinai mahmah ding kisam cih thei a, a kikholhkhop theihna dingin Eden huan zong abawl hi. Hiteng khempeuhpen Pasian in mihing a itmahmahna pulakna ahi hi. Eden huan tawh kigamla mahmah ihih manin, tua huan koibang hi cihzong i ngaihsun zokei hi.\nEden huan tawh kigamla luata himah leng, piansak sate tung pan pilna sinthei veve hihang. Bang pilna peuh hi a, Laisiangtho tungtawnin imuhna pan bang phattuamna peuh ingahthei hiam?\nSangsiate ading anuam penpen in asangkhaante kaikhawm, laisuanna bawl, a kisam-nate kaikhawm, sangkhaante zong adeih bangun puahpha cihte ahi hi. Pasian in sangkhaan dingin Eden abawllai in, Adam leh Eve pilna sin na’ng in akimkotah kicingtakin koih hi. A kimkot zeempha mahmah hi. Pak, vasa ganhing leh singkungte khempeuhpan a Piangsakpa Pasian’ Thu asinthei uh hi.\nPiancil 2 pan 3 sungah thute kikhel vat hi. Pasian in mihingte ading hong bawlsaksa khempeuh ih theikhin zo hi. Ahihhang Gen. 3:1 sungah, Pasian in deih teeltheihna hong pia hi. Gul in “ganhingte khempeuh sangin pilzaw” cih pen amasa kammalte ahi, “hoih mahmah, maizum lo, nuamsa mahmah” cihbang Pasian’ nasepna ahoihzia pulaknate pan lampialna ahi hi. Gul tawh kisai in, “pil” cih pen “ngiansiam” ci-in akhia zong om hi. A hoihkim mahmahna pan thu kilehbulh hong piangsak hi. Piancil laibu in Pasian pen “ngiansiam” cih tawh kilehbulh in pulak hi. Pasianin, huan sunga nupa tegel ading alam-etna kician mahmah hi. Gen. 2:16, 17 sungah Pasian thupiakna in huanlaizang akungpan singgah nelo ding cihthu ahi hi.\nHih tangthu tungpan theihding a thupi khat in: Adam leh Eve tegelpen, lungsim asuakta, thumanna leh thumanlohna deihteelthei in kipiang sak hi. A kipatcil lai, leitungmi apukma pekin mihing’deihteel theihna omcih i muhtang ahi hi.\nGen. 3:1–6 sungpan, gulpi kammal zatte leh, Eve dawnkiknate encian in. Gulpi in Eve kiangah bangthu peuh pulak hiam? Eve in zong sia leh pha khentelna singkung koici muh naci hiam?\nGen. 2:17 sungah, Topa in Adam kiangah, tua singgah na neekleh “si taktak ding” ci hi. Gen. 3:3 sungah Eve in Pasian’ thupiak agenkhiat ciangin “taktak” cih kammal nusia in, peeng gen hi. Gen. 3:4 sungah, gulpi in tua kammal suutkik napi, Pasian’ thupiak tawh kilehbulh sak hi. Pasianin, huan sungah Eve thuhilh mahleh, tel meello cihpen, ama’ kammal zatte mah tawh kimuthei pahlel hi.\nZanni i muhsa ahi, Eve tungah Pasian’ thupiakte, ama’ kammal mahtawh pulak kik hi. A khiakhial bel hisamlo a, a telzolo hizaw hi. Ama’ thuakding mawhna sulzuite ki gentel theilo hi. Gulpi tawh a kitalsik ciangin, Eve in suutkik himahleh, Pasian’ kammal banglian hi nawnlo pah hi (Gen. 3:2, 3). Tua thupuak zong gulpi ading thuthak hikhol tuanlo hi. Tua thupiak gulpi in thei khinlua zaw ahih manin, mawhna aba’ang nailo Eve akhemzawh nadingin kigingpha mahmah hi.\nGen. 3:4–6 entel in. Pasian’ thupiak thalnial hetlo in, gulpi in bangteng gen a, Eve tungah bangci in gualzo hiam? Bang thukhun zangsiam naci hiam?\nGulpi in thupiakna hoihlo acihpeuhteh, Eve in zong, Pasian dongnuam leh dongthei lel hi. Eden ahoihna hizaw hi: sangnaupang peuhmah in, tehpih omlo Siapi Lianpenpa tuate khempeuh khengval atheipa ahi hi. Zia-etna nusia in Pasian huhna ngetding sangsik in, Eve in gulpi’ thupiak sang zawsop hi. Gulpi thupiak asaan manin, Pasian’thupiakte tungah lunghiang cih honglak hi.\nTua laitak in Adam zong mundangah tuamvak sese hi. “Pasian in acihtak na’ngun athupiak khatbek a omsun penmah palsat-uh a hihlam, Adam in telpha mahmah hi. A lungsim buai mahmah hi. Eve, amahguak avaksak bang kisik mahmah hi. Himahleh mawhkhin zo uh: a lungnop mahmahna uh tawh kikhenkhia ding hita hi. Hizo peuhmah ding hiam”— Ellen G. White, Patriarchs and Prophets, laimai. 56. Thuman leh thukhial telsitset pipi mah, thukhial teelta mai hi.\nA kikhemdaan ngaihsun in: Gulpi in tua singgah aneekvua leh “Pasian tawh kibang ding” cihi (Gen. 3:5). Gen. 1:7 sungah Pasian suunkhin cizaw hi lo maw? Hih thu in, Adam leh Eve tegel bangin, pilna sangmahmah neikhin i hihhang, eite zong khemnop mahmahlel a, upna leh thumanna bekin eite hong humzo cihthu hong koici hilh naci hiam?\nAdam leh Eve te nupa in gulpi’ thu man ding ateel manun, mawhna sulzui tampitak leh, Pasian sanginn sungpan hawlkhiat in om uhhi. Mawhna hangin Adam leh Eve te’ na mansuahte ngaihsun in. Amau’ puukna i telphat manin, tulai pilna hongpiak adeihna bulpi itelpha zaw hi. Amau kihawlkhia in, a cingtaklo leitungah thuthak a ding pilna a sinuh kulpah hi. Mihingte a puk ma in, Pasianin, vantung pilna, hoihna, itna tawh akizoppih mah bangin; amau pukkhit ciangin, Ama’ meel suunkik thei dingin tua vantung pilna hoihna, itna mah tawh kizoppih kik hi. A mimal in Pasian tawh ikigamlat hang, ama’ hoihna itna theihna tawh amah i naihthei veve hi. Thungetna tawh ama’ nasemin, athu simin, Adam leh Eve te’n, Pasian a naihmah bangun; e’nzong i naihthei veve hi.\nLungdamthu in, Zeisu leh hotkhiatna hangin i mangthang nawnkei hi. Hotkhiatna leh thak suahna’ng lam-etna i neihlawh hi. Christian pilna in, sangnaupangte mai ah Zeisu leh ama hong sepsak thaksuahna kawk tentan ding hi.\n2 Peter 1:3–11simin. Mi in huan a nutsiatlai in a mansuahsa khempeuh pen, hih Laisiangtho mun in ngahkik ding tha hongpia hi. Pasian meel isutkik theihna dingin, Peter in bang hihding hongci hiam?\nZeisu tungtawnin, “Pasian’ deih bangin biakna mantak inuntak theihna” hong pia hi. Peter in gualsuk diudeu hi: Upna, gamtat hoihna, thu theihna, pumpi ki-ukzawhna, thuakzawhna cihte leh azom omsuk diudeu hi. Thu theihna pen Peter in thupi gen phadeuh hi. Pilna a cihnopna ahi hi. Pilna diktakin thutheihna dik ahi Khazih theihna hongtun a, Amah tawh kibang bekhilo in, Amah i theihna midangte ahawmsawn theite hong suaksak hi.\nThukham singkung ahi “sia leh pha theihna” thute ngaihsun in. Thu theihna khempeuh hoihkimlo ahihna bang hong gen hiam? Thutheihna hoih leh hoihlo koici khentel thei ding ihi hiam?\nSangnaupang pawlkhat pen “hilhnop” hi. Mat hoih ngah na’ngin lai zong nak et selo lel uh hi. Tel baih mahmah lel uhhi. Apilna uh muibun lel hi. 2 Peter 1 leh 2 sungah, Khazih sungah ih ngah pilna pen, Ama’ sungah a ki-aap mahmahte tawh ki zakim hi. 2Peter alian 1 sung a hanthotna in 2Peter alian 2 sung a hilhkholna tawh kibang hetlo hi.\n2 Peter 2:1–17 simin. Bang vanglian leh taaina kammal pau hiam? Tua hilhna taaina kammalte kawmkal ah bang lametna hong neisak hiam?\nUkna aana asimmawh mite tawh kisai in Peter in taang 10 na ah agen simin. Eite tulai mite ading nangawn nakpi takin taaina hipah hi. Pawlpi in zong (Heb. 13:7, 17, 24) sungah hong uk kumpite’ thu mang ding acihna bangin, Pasian’ deihna tawh a kituak laiteng i manlel ding ahi hi.\nBawlsiatna anasiat mahmah laitakin, Peter in thudangkhat tawh hong kuppih hi. Pasian in tua khemnate a paaikhia zo dingin vanglian mahmah hi tase leh, “a mite zia-etna pan a suahtak theihna ding lampi, Pasian in thei lua hi” ci hi. Christian pilna ih cih teh, zia-etna pel ding cih ciang bek hilo a, suahtak theih na’ng Pasian’ lampi tampitakte zongkhia ding, ei leh ei mah kikem ding, “siatna a piangsakthei thuhilhna manlo hong lutpihsim” (2 Pet. 2:1) hi ci hi.Ukna aana simmawhna pen kimawhsak mahmah ahih ciangin, ei Christian’ siamsinte in, hong ukte telsiamna, ki-apna leh thumanna i kisin a kul diam (Heb. 13:7)?\nAdam leh Eve in ukna aana simmawh i cihlian theihloh hang, atawpna ah, thumanloh ding mah teelzaw uhhi. A thu palsatna uh asuukzaw saksem dingin, Pasian in amau’ phattuam nading mahin athupiakte, tang nial uhhi.\nHih dotna nakpi takin ngaihsun in, pawlpi sungbek hilo, innkuan sung leh nisim nuntakna sungah zong e. Ukna aana neite ahi zongin, ukthuak mipite ahi uh zongin, thuman takin omding, banghangin thupi naci hiam? Na ngaihsutna Sabbath ni ciangin biakinn ah hong hawmkhia in.\nSimbeh Ding: “Nupa siangtho tegel pen Pa Pasian in kem bek hi lo in, siamkim Piangsakpa in pantah ngiat hi. Vantung mite hong hawhsuk zel uh a, Piangsakpa tawh zong akhak ahal omlo in kikhawlthei uh hi. Nuntakna singgah panin thahatna a dimin ngah uh a, apilna uh zong vanmite’ nuai deuh bekmah ahi uhhi. Muhphak vanpi’ thu thukte, a siamkimpa’ banzal sepnate (Job 37:16) in a bei theilo nopsakna leh siamsin lamhilhna ahi hi. Piansak sate omzia thukhunte pen kum 6000 sungbang ih sinsinsa hi a, a Piangsakpa akoihpa in eite lungsim sungah hong guan hi. Singkungte in tehte, paakte nei uh a, ganhing nungta a lian mahmah tui-ganhing leviathan pan kipan nitaang sunga gamtang lungnote khempeuhte Adam in theigai hi. Tuate minvawh a, amaute gamtatziate telsitset hi. Vantungah Pasian’ vangliatna, sim zawhloh leitungte, meeite akaaisakna, khuavakleh awgingte, sun leh zante khempeuh i Nu leh Pa masate’n tellua uh hi. Singteh khempeuh leh mualtung asuangte khempeuh, aksitang tekhempeuh, leitung vantung leh huihte tungah Pasian’ min kigelh hi. Piansak sate thuman na leh ki pumkhatna in, tehpih omlo pilna leh vangliatna hong lak hi. Lungsim hong lazo mahmah, itna hong neisak, lungdam hong kosaksak zo thute ahi hi.” Ellen G. White, Patriarchs and Prophets, laimai. 50, 51.\nPasian in sang leh nasep peuhmah amah langdo nadingin a piansak hizen leh, eite’n Pasian deih bangin nasemsem lai ihi diam? I nasepna tungtawnin Pasian tawh a hoihzaw kizopna bangci neihtheih ding i hi hiam? (Khasum, siamsinna, kipumpiakna, Pasian nasepna, etc.)?\nEden huan sungah Satan’ khempilna ngaihsut ciangin, leimi’ thanemna tawh hileh lauhuai mahmah lel hi. Adam leh Eve in amau kiang naimahah Pasian omcih thei gige sa in, gulpi’ thu langmaan hong sang uhhi. Tua bang kinaihnapan gamlapi a kilawn khiasa eite in, tua zia-etna tetung i gualzawh theihna’ngin, Pasian’huhna koici ngah theih ding hiam?\nUkna aana-thu ngaihsun inla, tua aana manding banghangin thupi naci hiam? Ukna aana a kiciat kholloh ciangin bangpeuh piang thei hiam? Ukna aana koibangin kizangkhial thei a, ei’n i koici dawn ding hiam?\nPrev post Pilsinna: 4th Quarter 2020 Sabbath School Lesson\nNext post Tophet leh Tanglai Biakna


url: =Mini Top Hat Girls Mini Top Hats Tea Party Hats Smash Cake\nGIRLS FASCINATOR HAT - Girl's Mini Hat\nMad Hatter Hat, Mini Top Hat, Fascinator, Mini Hat, Top Hat, Mini Hats, Tea Party Hat, Wedding Hat, Women Top Hat, Orange Mini Top Hat\nGirls Blue Mini Top Hat Fascinator. This Blue Mini Top Hat is Perfect as a Photography Prop for Newborn Photos, Or Smash Birthday Photo Shoots. Mini TopHat Can be used for Birthday Parties with a Tea Party Theme, Pageants and More.Mini Top Hats Are Available In The Following Sizes.NewbornInfantToddlerHard Headband (For Girls 3+- Adults)Also Available Attached To Clips__________________________________________________________________________________________________NEED CUSTOM COLORS TO MATCH A BIRTHDAY OUTFIT SEND ME A MESSAGE AND I WILL BE HAPPY TO CUSTOMIZE THE HAT TO SUIT YOUR NEEDS.****SMALL ITEMS POSE A CHOKING HAZARD PLEASE SUPERVISE YOUR LITTLE ONE WHILE WEARING ****************While shopping browse all of my items at www.littlebitschic.etsy.com Meet the owner of LittleBitsChic\nMini Top Hat, Girls Mini Top Hats, Tea Party Hats, Smash Cake Props, Onederland, First Birthday Props, Girls Birthday Hats, baby headbands\nHandmade itemMaterials: mini top hat, blue mini top hat, satin flowers, chunky beads, necklace, bubble gum beads, diamond pendants, rhinestones, pearls, mini top hat headband, elastic, toggle claspsShips worldwide from United StatesFeedback: 641 reviewsFavorited by: 138 people\nZebra Mini Top Hat, Mini Top Hat, Mad Hatter Hat, Fascinator, Mini Hat, Top Hat, Mini Hats, Tea Party Hat, Wedding Hat, Women Top Hat\nLittle Prince 1st Birthday Smash Cake Photo Props- Set of 3\nRainbow Smash Cake Photo Props- Set of 3- Girl 1st Birthday- Personalized\nChevron Smash Cake Photo Props- Girl 1st Birthday- Set of 3- Personalized\nSmash cake, smash cake topper, smash cake props, smash cake girl, first birthday, birthday, birthday cake topper, you are my sunshine\nSmash cake, smash cake topper, smash cake props, smash cake boy,first birthday,birthday,birthday cake topper,boy birthday,boy birthday party\nO"fish"ally One Smash Cake Topper\ngirls minitop hats


url: =A kitam theihlo Abraham Lincoln thu pawlkhat :: ZOMI DAILY\nposted on 19 August 2018 at 7:36 am Lomkholna: JobCinpi, News\nAmerican Kumpi A (16) na ahi Abraham Lincoln pen a thei lo kitam nawn sam lo ding hi. Kawlgam ah Kumpi sanglaite sungah kisin ngei hi. Ahi zongin kum khat le kum khat laisin kibang lo ahih manin sang kah khempeuh in sin kha lo ding uh hi. Bang bang ahi zongin Lincoln a kici kua hiam ci-in mi khepeuh in theihnopna tawh hong dong hi leh tua mi pen lai a sim ngei pha lo khat hi ding hi ci-in ka mu hi.\nGensiatna le simmawhna hi lo a, laisim ngeite thahatte peuhmah in Lincoln a thei lo om lo ding hi cih a gen nuam ka hi zaw hi. Ama thu a gen ding hi leng gen sing thu tam lua mahmah ahih manin ama thu a theite theih ngei phatloh thu pawlkhat kong hawmsawn nuam hi.\n1. Abaraham Lincoln pen American kumpite lakah a tunsangpen kumpi khatin kiciamteh hi. Amah pen pi guk le letmat li pha hi. Tu ni dong amah zah a tunsang kumpi om nai lo hi, ci-in kiciamteh hi.\n2. Lincoln pen American gam mi ahih hangin zu le za a zang ngiat lo khat ahi hi. Tua zong ama lamdanna khatin kiciamteh hi. Lincoln pen zu le za tawh kilemlo ci ding hiam, tuate zang leh a tha zawgawp hi, ci hi.\n3. Lincoln pen a lungduai mahmah itna le hehpihna a nei, le pawl a huai mahmah mi khat ahih hangin kholhpih lawm le gual a neilo zah dongin tawm hi, ci hi. David Davis a kici ama lawmpa khat in gen hi. David Davis pen Lincoln lawm ahi hi. Lincoln pen kam tawm lua mahmah ahih manin lawm nei thei lo hi, ci hi.\n4. Numei kum sawm le kum khat gual naupangno khat in Lincoln kiangah na khamul tawh kilawm lua teh ci-in laikhak ahih manin tua hi a kipan a khamul met nawn loin zenin puah hi, ci hi.\n5. Abraham Lincoln in a thupi laidal pawlkhat a lukhu sungah kem den ahih manin a omna mun khatpeuhah a lukhu mangngilh cih bang nei ngei peuhmah lo hi, ci hi.\n6. Abraham Lincn a that pa John Wilkes Booth’ u pa Edwin Booth in Abraham Lincoln tapa Robert a sih nading mun pan hun khia hi. Meileng tuahsiatna khat pan hun hi, ci hi.\n7. Abaraham Lincoln pen a kithah main thu vei bang a mangin man khin hi, ci hi. Tua hangin amah a cing, a khutnuai mipa in limlakna mun, a kithah nading munah pai ding na phal lo hi. Ahi zongin kham zo loin pai veve hi. (Myanmar Online Media pan telkhiat) Lungdam, Job Cinpi (Zomi Laisim Nuamte)\nPrevious: A theihhuai numeite thu ~ Job Cinpi\nNext: Malaysia UNHCR vaitawh khualzinna theihsakna ~ DK Khup


url: =America gam sung akhangto pen leh ten nading ahoih khuapi khat :: ZOMI DAILY\nposted on 25 December 2014 at 11:17 am Lomkholna: ArtistSuan, News\nKa tenna khua hi sese ahih manin, nong thupuak ken tha ngah in Pasian min phat ingh. US mun tuamtuam pan kizuan in mi tampi khangto/ kibehlap cih ciang’ nasep nading mun awng tampi om cihna zong hipah ahih man, zong theih huai thu khat zong ahi hi. Khua hun zong North Texas aa om ahih man Oklahoma State tawh asat hun (Summer Season) in kha thum sung alum dan kibang in Texas mundang anuai lam sang khualum dan kibanglo in noptuam zaw tham hi. A vot hun ciang’ Oklahoma tawh kikhai kik leuleu leh vot lualo in kum khat sung vuk (Snow) nikhat bek kia se ahih manin, lampi tung snow kiat hang’ (ice) khawng om ngeilo in (School, Office, Factory kikhakna tawm pha mahmah hi.\nUSA gam sung huihpi (Tornado) kum simsial aom den theihna States te ahi Oklahoma , Arkansas, Mississippi,\nKansas States te tawh kinai mahmah ahih tei hang’ nidang lai pan tu ciangciang Pasian hehpihna tawh huih sia guahsia ten akimkot pan pelhin mun hoih pen khat ahih manin, Dallas/ Fort Worth International Airport (DFW) vanlengtual naki koih hi ci-in na kigen zong ahi hi. Tua vanleng tual pen ko Fort Worth pan minutes35 bek kipai-in lawmte pawl khat in agenna ah, Tulsa khuapi pan Miami khuapi dong vanlengsap khat veivei US$ 300-400 bang kipia thei in A mun Fort Worth pan lei leng US$70 tawh kituang theih ci hi. Tulsa khuapi pen Fort Worth pan motor tawh nai li leh alang bek kigamla hi. US gam sung mun khat pan mun khat khualzin ih Zomi pih te vanleng (Transit) ding leh (Departure lounge) pan nai tam simsim khawl dingte Fort Worth khuapi aa mel theihte inn Ph set in kidawn (pick up) sak in khawl na’in zong neih theih zel uh ahi hi.\nhttp://www.currentresults.com/Weather-Extremes/US/largest-cities-list.php America gambup (Metropolitan Area) akhangto, amun zai leh mi tampi tenna ah (Dallas-Fort Worth-Arlington area) in alina ah om hi. http://en.wikipedia.org/wiki/Fort_Worth,_Texas America gambup khuapi lian aza asim te lak pan Fort Worth khuapi in a 17 na ah om hi.(Fort Worth is the 17th-largest city in the United States of America and the fifth-largest city in the state of Texas).Tekkakna in gen leng’ Ih Zomi te khuapi Tulsa khuapi pen 47th na ah om zong ahi hi.(Tulsa is the second-largest city in the State of Oklahoma and 47th-largest city in the United States. As of July 2013 the population was 398,121, an increase of 6,215 over that reported in the 2010 Census.)\nUS aa khuapi lian mahmah khat ahi Dallas khuapi tawh Fort Worth-Arlington-Dallas khuapi teng kizom/ kipek suak ahih man zong thupi semsem in Dallas khuapi tawh minutes45 bek gamla zong ahi hi. US kumpi lui term 2tuak asem George H.W Bush leh atapa George W, Bush te pata zong hih (Area) sung tengah nateng uh ahih man kawm in zong ko kimnai teng minthang zawdeuh in ngaihsun kha zel theih ingh. Bush te pata zong namgim khuk neih mihausa ahih mah bangin, Texas gam sung Midland khua bang namgim khuk neih mikang mihausa tam mahmah in Texas State pen State hau ahih man (State Tax) omlo in, adang states te sang vanman kiman/ol zawtham zong ahi hi. Tua banah US gam nisuah nitum, sak leh khang pailet mawtaw lamlianpite (Interstate Highway) asawm bang kituah namun laizangah Fort Worth om ahih man Mexico gam pan hong pai anteh sawlbawk, singgah suanggah man tawm mahmah banah (State Tax) omsaklo sawnsawn ahih man vanman aol/ atawmlo phamawh in ei gambel mite ding in noptuam pha mahmah kisa hi.\nKhuapi lian dangte ah (living standard) sanna tawh kizui in innsap ( Apartment) sap tam mahmah in, ko kiangah khuapi ahih tei hang’ (3 Bed Rooms) te US$584 bang beh tungin ol mahmah lai cih ding zong ahi hi. Nidang ih neu tunglai pan (Cowboy Movies) ih deih mahmah (Cowboy) te kipatkhiatna khuapi pen Fort Worth khuapi nahi mawk hi, Cowboy te khuapi lui (Ancient City) khat zong Fort Worth khuapi nai’ah om in va ki-en tangtang ahih ban thamlo, Leitung pawi nam tampitak kibawlna (Stadium) amin neih khat zong ahi (Cow Boy Stadium) zong himun san mah na hi hi. Leitung IT lam aminthang mahmah California State aom (Silicon Valley) zong hih (Area) ah kikoih sawm khin ta ahih banah, Michigan State aa GM Motor Company te zong ama uh munah votlua ahih man, kumlang sung nasep tanglamlo sa uh in, Fort Worth leh Dallas kikaal mun hong kituah ding ci hi. Tun zong Company tamlua in nasep tam semsem in nasep khat peuh OT tam pha mahmah in, nipi kaal khat (Tax) piak khit (400-500 leh 1,000) ciang angah den ei mite tam mahmah ta hi. Mun dang States aa nai tha tampi ngah te sang’ ko kiang aa nasep la ol Phone leh Factories tuamtuam aa semte (Over Time) nisim nai 2-5 ngah thei ahih man leh Saturday sem den uh ahih man kum khat (Income) hoih theih in, Pasian hehpihna phat aa, mundang lung gulhlo uh zong ahi hi.\nVanleng (Parts) bawlna, Helicopter bawlna, Toyota Company etc.., akipan akiza ngeinailo (Production) tuamtuam kiza in tua teng hang’ Pa Do Lian hong-at ahi US aa khuapi teng lak pan Fort Worth peen a khangto peen ci mawk ei. (mimal a cih na hi in teh). Na khua vuah mimal bangzah om (population) ci in ong ki dong leh na thei dia? A kicing in a nuai aa link ah na en dih ve vua…..http://fortworthtexas.gov/citynews/default.aspx?id=137164 ci’a hong-at na pan ih mipihte ding tenna ding leh azot tak khuapi khat hi ci-in deihsakna takpi tawh Dallas/ Fort Worth, TX thu ka theih sung pan ahoih nathu gending tampitak omlai ta leh tawm khat hong hawmsawn kahi hi. Hong suak ding Zeisu khazih hang’ ih ngah hamphatna nam tampi teng banah, lai sim ih mipih te’n noptuamna angah theih nading’ hong suak ta hen. Merry Christmas to you all\nPrevious: Zanni December pan Mai Kum ah\nNext: Topic: Jesuh anei mite khang tangthu kikheel (Christmas Message)\nZomi Thanksgiving Day: 2016 ~ Sia Pau Khai


url: =MY STORY- The Rebel: Kitamzan\nLungsim a gentheite a hampha uh; vangam amau a ding ahi ngala.\nLungkhamte a hampha uh; khamuan a om ding ahi ngal ua.\nThunuailutte a hampha uh; Leigou luah ding ahi ngal ua…\nHih I theih ciat uh Mualtung thuhilhna ahi. Mathai 5: 3-5.\nMihing te ih utpen leh I deih gige Lungnopna leh nopsakna ahi. I neih theih na ding in bang poimoh hiam I cihleh kitapkhapna ahi. Kitamkham I cih a hoihlo leh deihhuai hetlo dinmun ahi. I van neih, um le beel, a kitam baih glass tuamtuam I neihte banah I lungsim kitam thei hi. A koi a bang hileh Lungsim kitam ahi I gen ut.\nKitamkham i cih bang ahia?\nLungsim kitamzan I theihsiamna ding in nidang a Video film minthang mahmah 'Tui buasa kiluak kik thei lo' i pansan ding. A tangval Kapno in midang a sai ciangin a nungak Manbawi in ka lungsim kitamzan a cih hi. Tua ban ah, a them a neng in lengmang khin a ci hi. Hitak a I gen utpen lungsim kitamkham tungtawn in kilamdanna/kikhekna ahi. Hih kitapkhapna pen i sung lam a kipan thupiang khia ahi a ki deihsak thutawh a piang theite ahikei hi. Ei ma sunggil ciat apat a pawtkhiat ding ahi.\nKitamzan dinmun pen khasiatna ding hipah samlo hi. Bang hang in maw I cihleh kikhekna/a thak hong tun ahihmanin. I LST sim na ah “Lungkhamte a hampha uh; khamuan a om ding ahi ngal ua” cih ahi. Mi kitamkham sate’n khamuanna a mu ua, mi a khamuan thei ua, midang te dinmun a theisiam ua, ciamnuih zong a dongh theih ban uah a deal nop uhi. Laisiangtho enle hang kitapzanna toh kisai mun tampi ah om hi.\nLaisiangtho a kitapkhapna\nLeitung mihingte lakah Topa’ lungtunna laphuak siam David zong ana kitamkham ngei hi. Sam laibu 31:12 ah 'Kei a sisa bangin hong manggilh uh a; leibeel kitamsa tawh ka kibang hi.' a ci hi.\nGim namtui koihna Alabastar jar a kici Jesu khebulah hihtam in zutna in a hong neih tak ciangin a hihna/namtui hong kilangkhia in tua tungtawn in Jesu in hihdik ahihlam numei nu leh midangte theih ding in a gen hi.\nMathai 14:19 Tua ciangin mipite lopa tungah a tusak uh hi. Tua anlum nga le ngasate gel la-a vantung lam ento in, lungdam a koh khit ciangin anlumte a balkham hi. Tua ciangin nungzuite pia a, nungzuite in mipite lakah a hawm uh hi. Hih in hong hilh ahihleh ikitapkhap ciangin zattheih pat cih imu. Thupha, gualzawlna a hong luanglut na ding kitam kham poimoh ahi. Hihtak ah a dimletin a luanglut zomah hi.\nGualzohna ding in Gibeon leh a sepaih ten ahih uh en ni. Vaihawmmite 6:17 ah Gibeon in, Kei hong en gige unla kong makaihna bangbang zui un. Giahphual mong ka tun ciangin kei hih bang tektekin hih un. 18 Ka pengkul uh ka mut uh ciangin no zong giahphual kimkot apat no aa ciat na mut unla, ‘TOPA le Gideon ading,’ ci-in kiho un,” a ci hi...Amaute in pengkul mut uh a, a khut ua a tawi uh beelte a sukham uh hi... 21 Tua ciangin Midian-te tai-in a tai kawmun a kiko uh hi.\nA hon a lohcinna i neih na ding in i makai pa’ thuman poimoh cih hong theihsak. Makai in a thugente zuihpen gualzohna ahi cih i mu. Inkuan sungah i makai, insungpa in a gen pen zuih ding ahi. Naupangte kia hilo kou nasem pawl a dingin zong thumanna a poimoh mahmah hi. Boss pa thu man a zuih ding himai ahi. Nasep ding a bei ngeikei. I boss ten poimoh a cihte utoh kituak in i priority i set ding ahi. Poimoh a cihte uh poimoh ngaih masa leng hih dik ding ihi. Hihte banah a dangte feltak a ana sai ding ahi. Zanlam a pen hihkhin nailo maw, a hong cih zenzen leh, na deihna bang a hihte hih a buai ing a, hong hih khit pah som ning ei, ci leng, a gensau non kei ding hi.\nJoshua 6: 16; TOPA in khopi, no tungah hong pia ta ei! kiko uau!” ci-in thu a pia hi.… 20 Pengkulte a kimut ciangin mite awng uh a, pengkul aw le mite aw ngaihtaka a gin ciangin kulh a kiciim hi; tua ciangin mite in amau omna ciat panin delh uh a khuapi a luh uh hi.\nSound toh pang a gualzohna thu i zata hi. Science in ah a ging nih a pankhop ciangin nna nakpitakin sem thei aci hi. Opera singer ten la a sak taktak ciangin window glass bang kissing kekzou hi. Hih Gideon, Joshua leh Opera singer te ahihpen uh science in constructive resonance a ci hi. Pengkul leh awging te a pankhop ciangin nna thupi tak a semkhia hi. Science dan in sut le hang a ngaihtaka a ginkhop man in kicim hikha ding hi. Gingkhom in pangkhom peuh le hang i gaalte nasan i kicimsak zo ding hi.\nSiamsinna leh lungsim kitamkham\nSiamsinna toh I mekmat ding. Tuhun ciang in learning kia hilo in unlearning zong ahita. Kitamkham lo a ei deihdan i let tentun ciangin a hong thuhilh heutu te, nu/pa, ute leh ih lawmte tungpan in I sin theihna i lungsim kikhak hi. Khat veivei bang I theihsa concept teng nawlkhin kuul hi. Ngaihsun le hang ama ngaihdan paipih tentun te slow learner hi ut mah2 hi. Lungsim hatlo I cihte mi kikheklo, amau cih ci tentun te ahi ut mahmah. Eskna: Arithmetic a substraction pen eite kihilhdan leh vaite hihdan kibanglo ahi. En bel a tamzaw apat a tawmzaw pen paikhia tuntun hi hang. Amau pen a tawmzaw apat a tamzaw tan simtou lel uh ahi. Hih neng neng bang zong ih unlearn leh learn kul ka cih.\nMidang te’n ngaihdan leh etdan a tuamdeuh a neih man in nuisan in tuamkoih ding ahi hetkei. Ama muhdan in etcian a theihsiam som ding ahizaw. Kou pawl gendan in Creativity leh innovation pen concept simple, phatuamtak a zatna ahi.\nComputer ah flowchart a kici a om hi. A pai dingdan geelna ahi. A bul a pat geel sangin na deih end product apat leh geel suk cih bang paidan khat ahita. I paidan leh geeldan zong a phatuam dingin khek kul ahi. Hih leitungah i survive leh khosak na ding in kikhekna, innovative mahmah kuul ta hi. Hih toh kisai in Dr Jack Matson in laibu khat Innovate or Die cih ana gelh zawzen hi. Laigelhsiam, ka ngaihsan mahmah Malcolm Gladwell in laibu in Blink, Outliers khong ana gelhta. A laibu thak David and Goliath: Underdogs, Misfits, and the Art of Battling Giants ah Goliath toh kisai a gelh hi. Goliat pen milian, ze-ol leh mithatlo a ci hi. A kiangah David va paileh a malchai zou ding hi. Hileh zong David pen a kiangah a va pai kei a, a gaal apat a kaap puk geih hi. Hinkhua ah galdo dan siam kul hi.\nNna neu cikte English in data a kici hi. Hih data te pen amau hihna toh kituak in koihkhom in sehkhen le hang information piang khia a, information pen thei le hang tua toh kisai knowledge ki ci hi. Hih knowledge I neih pen I zatkhiat theih hun dinmun pen wisdom cih a hi. Theihsiamna apat pilna piangkhia cih I mu thei hi.\nPianthakna icih zong I hoihlohna lungsim zansak le hang mithak kisuak a kikhenna pen pianthakna ci hi hang. Jesu a sihna pen eite hotdamna ahi. Ei te ikitapkhap ding i Topa’n deih ahihman in Alarm bell I ci hiam pataudak i hinkhua ah a hong tungsak jel hi. Buaina, haksatna te a hikha mai thei. Pataudak kua teng in I theikha diam ah. A tangpi in meikang leh dipkuathuai a hong tun ciangin a kisat dak ahi. Misi dak I theih mahmah. Hih pataudak pen a kin a kin a kikhen ging ahi. I kiginloh laitaka thil tung te tawh kisai ahi pha diak hi. Hi bang a hong om ciangin eite a kitam tawh ikibang hi. Na hinkhua a pataudak a ginta hiam, a gin ciangin na phawk hiam? I kitamkham ciangin Topa'n hong bawl thak thei pan hi. Jeremiah 18:4-6. Ahi hangin beel dinga a bawlsa a khut sunga tungman a kisia hi; tua ciangin beelseekpa in beel dang khat dingin bawl kika ama deih bangbangin a seek hi. 5 Tua ciangin TOPA thu kei tungah hong tunga: 6"Israel innkuante aw, hih beelseekpa hih bangin nang hong hih thei hi lo ka hi hiam?" TOPA in cikhia hi, "Israel innkuante aw, beelseekpa tungman bangin no zong ka khut sungah na om uh hi.\nTopa aw, nang beelsekpa kei tungman bang.\nI vanzatte a kisiat ciangin a bawlkhia company te kiangah i paipih a hong bawl hoih sak uhi. Tua mah bangin i kitapkhap ciangin zu leh sa peuh in kithoihdam som lo in, mundang ah tai mailo in, eite a hong bawlpa kiang mah ah i tai tenten ding ahi.\nMihing siamna: Genesis 1:26 Tua ciangin Pasian in, “Ei lim ei tawh a kibangin mihing bawl ni, in, tuipi sunga ngasate, leitunga om huihlak vasate, innsate le a bokvak ganhingte khempeuh amau uksak ni,” a ci hi. 27 Tua bangin Pasian in ama lim sunin mihing piangsak a, Pasian lim sunin numei le pasal a piangsak hi.\nPsalm 51: 16 Biakpiakna hangin na lungkim kei hi, lungkim lecin kong puak ding hi; tua bang in meihal biaknate zong. 17 Pasian deih biakpiakna ahileh a tamkham lungsim ahi hi; Pasian aw, a kitamkham lungsim kisikna na nolh kei.\nTopa thuciam: 2 Chronicles 7:14 ah kigelh bang in Topa thuciam pen kitapkhapna toh kisai ahi. English a kigelhdan hoihsa ka hihmanin ka hong sim ding. “If my people, who are called by my name, will humble themselves and pray and seek my face and turn from their wicked ways, then will I hear from heaven and will forgive their sin and will heal their land.”\nKitamzan in Topa kiangah pai phot phot le hang aman hong bawlhoih dingdan theilua ahi. Topa'n hong khotuah leh hong khual ding poimoh a, tua ding in iki tapkhap kul hi. Hih bang dinmun poimoh sa ka hihman in apaita nung kaal masa in ka ute naungek min ding in Liankhual ka na phuak hi. Topa’n hong khual peuh leh hi lel ding ka ci hi. I LST sim masak leigou luah ding cih hong tangtun na ding in kitamkham in i Topa maipha mu le hang Mathew 6:33 a kigelh bangin ...and all these things will be given unto you. A theisiam ding in Topa'n hong ompih hen.\nPosted by Kamzalian Tomging at 14:14


url: =Spirit - Motorcycle Phone Mount – Ace Sports\nHomeMost Recent Spirit - Motorcycle Phone Mount\nSpirit - Motorcycle Phone Mount\nTell me more about Spirit - Motorcycle Phone Mount.\nConstructed from a durable aluminum the motorcycle and bicycle phone mount comes equipped with a secure thumbwheel locking mechanism suitable for most mobile phones.\nHolds the Phone Firmly with a Thumbwheel\nPhone Width up to 100mm\nSuited for Motorcycles & Bicycles\nRubber grommets to help absorb vibration\n22.2mm – 25.4mm handle bar clamp width


url: =Pu Zo Khup’ thu tawmkhat :: ZOMI DAILY\nPu Zo Khup’ thu tawmkhat\nposted on 17 August 2020 at 2:22 pm Lomkholna: Ginpiankhup, News, Thangboi\nAminpi Gin Pian Khup hi a, Tedim pan khang khia hi. Apu apate bel Muizawl khua a piang uh hi’n teh. Amah katheih cilna: Zolai tawh laibu atawm mahmah hun lai in Mandalay University a sangkah Zomi Siamsinte’ bawl “Zingsol Magazine” ah amin kamu masa penpen hi. Alaigelhte in hong huup mahmah hi.\n1999 kum in India ah LST sangkah ding in ka kuanto a Lamka katawn hi. Ka U te tawh amau tangval ngumngek lai vive ahih man un Blue Star sang mai ah innsap in na omkhawm uh hi. Ama’n hong theih loh hang ken bel ka muhphet in kathei hi. A innsapna vuah library neu khat nei uh a tualai ah lai sim in tu ngiungeu den hi. Alaibute uh ka et leh Zangkong a laibu lui kizuakna a laibute tampi na om hi. Galdo dan tawh kisai laibu zong tampi na om hi. (Hihte na gamla tun veh e kaci sim khinkhian hi).\n2000 kum in Pu Gin Mang in New Delhi pan in ZoNet hong bawlkhia hi. Asawtlo in ZoNet pen Zomite’ ki kaihtuahna mun hong suak hi. Pu Zo Khup in zong gam leh minam vai lai hong gelh zel a zaknop kasa mahmah hi. Asawtna teh ki ipzo nawnlo in G-chat pan in ka hopih hi. Ong hopih dante kasi kasa in deih mahmah hi. Ka kihoho mai uh hi.\n2004 kum March kha ciang in Bangalore pan B.Th zo in innlam zuan ding in kaciah hi. B.Th tawh zong mi kiphin khop mahmah lel ding cih thei kahih man in aban kazop sawm nawnkei hi. Lamka katun ciang in ka U Heavy Piang @Thang Len Piang (L) in tua hunlai a CNF te’ phualpi ahi Camp Victoria ah khawmpi khat om ahihna hong gen hi. Pu Zo Khup zong hong pai in hong zol ciang in lawptak in kazui pah hi.\nKhawmpi min pen Chin Consensus Building Seminar ahi hi. 2004 kum April 7 – 10 sung CNF phualpi Camp Victoria a kibawl ahi hi. Mizoram, Saiha district sung ah om hi. Kawlgam leh Bangladesh kituahna mun hi a gammang tulak pi khat ahi hi.\nLamka pan in Pu Zo Khup te nupa, ka U, leh Pu Min Thang te lawmta tawh ka kuan uh hi. Lamka – Aizawl -Saiha mawtaw kituang hi. Saiha pan jeep neu khat tawh kipai hi. Jeep apai theih nawnlohna ah giak in azing ciang in khe tawh sunlang phial mah kipai ngiatngiat hi. Aphual katun uh ciang un CNF galkapte’ zi leh ta te’n pakkual tawh hong dawn ngeingai uh hi. US pan in Pu Vum Son zong hong pai hi.\nTua khawmpi pen ZNC (LA), Mara People’s Party, CLD (Exile) leh CNF pawl 4 kikop a kibawl khawm ahi hi. Tua khawmpi pan in Political Affairs Committee of Chinland (PACC) kiphuan khia hi. Tua khawmpi sung ah thugen siampen Pu Zo Khup ahi hi. Khalkha/Falam nungakte bang in pakta mahmah uh hi. Azi omlo hileh koih khong hetlo ding dan uh hi.\nKhawmpi man ni in stage show no khat kibawl a ko’ unau in guitar katum uh hi. ZNC (LA) min tawh apaiteng in “Zogam Galkap Lapi” kisa hi. Kei lobuang ZRA vive ahih man in lem mahmah lel hi.\nPACC makaihna tawh ZRA phualpi khat ahi Mt. Sinai ah “The Fisrt Chin National Assembly” 2006 kum May 8 – 10 sung kibawl hi. Tua tawh kopsuak ding in tuama deuh kha 1 sung nainganzi tintan Aizawl ah kakah phot uh hi. Tua hunlai ZRO gamdang vuanzi Pu Suan Mang (Tu’n Maryland, USA) in hong sam hi.\nTintan kah ding tua laitak Yangon a computer lam a minnei mahmah khat ahi KMD ah sia asem ka lawm Do Lem Kim (Tu’n Austin, TX, USA) kazot leh hong ut bilbel hi. Tonzang khualai hausa ka Pu Thang Lam Pau zong Yangon ong pai laitak ahih man in amah zong kazawn hi. Kawlpi ah Lengtong Pauno kazawnto lai hi.\nKo teng Aizawl ah kha 1 vilvel thusin in ka om uh hi. Ka Sia uh pen Dr. Salai Lian Hmung Sakhong, Salai Za Uk Ling, Cherry Zahau, Victor Biaklian cihte pawl hi. Tua ka thusinte uh pawlkhat kalawm Do Lem Kim in Siamsin Magazine ah gelh hi.\nTintan man ciang in Songtal Mt. Sinai lam zuan ding in ka kithawi uh hi. Ka U tawh kikum in tualaitak a aminthang mahmah Falcon Music Band Pu Lengtong Pauno’ tungtawn in kasam uh hi. Kapno in zong hong zuito hi. Bassist kalawm Zekhe bel hong pai theilo hi.\nTua hunlai in Pu Zo Khup in Lamka pan in Zoland Times cih tadensa khat manglai in thoh hi. Mt. Sinai khawmpi ah Pu Zo Khup tawh nuam kasa mahmah uh hi. Amah bel tua khawmpi sung Dr. Khen Za Sian tawh buk 1 ah tungkhawm uh hi.\n2009 pawl a kipan in World Zomi Congress (WZC) phuat ding vai online tungtawn in ka kikumkum uh hi. 2010 kum October 24 ni ZNC Birthday a gawhding in sialpi khat WZC in hong sik hi. Tua ni in Second Pinlong tangkona kinei a tuni dong kawlgam i Roadmap pi khat hong suak hi.\nTua zawh asawtlo in kei hong man uh ahih man in thu kakiza nawn kei uh hi. Amau ZIA nangawn na phuanto lai dan uh hi. 2016 leh 2018 kumte in bel Pu Zo Khup tawh US ah cidam in ka kimukik uh hi.\nMaitang phatna lo in Pu Zo Khup pen nainganzi thu theihna lam ah apilna sang mahmah hi. Alungsim zong siang mahmah hi. Nekguk ding khawng ngaihsut in neilo hi. Agen bang in asem ngam takpi khat ahi hi. Pasal vai mahmah hi. Kawllai zong siam mahmah hi. Khangsawnte’ zuih theih ding khekhap tampi hong nusiat hi. Cidam in hong khansau ngiat hen. Lungdam, Mung Laan Thang (Tonzang, Zogam)\nPrevious: ICC makai te leh UNHCR makaipi thu kikupna\nNext: Thuthak tomkim ~ The Tedim Post (18 Aug)


url: =PPT - KHIALKHEMNATE THUAKKEIKAINA PowerPoint Presentation - ID:6494922\nKHIALKHEMNATE THUAKKEIKAINA PowerPoint Presentation\n<iframe src="https://www.slideserve.com/embed/6494922" width="600" height="485" frameborder="0" marginwidth="0" marginheight="0" scrolling="no" style="border:1px solid #CCC;border-width:1px 1px 0;margin-bottom:5px" allowfullscreen webkitallowfullscreen mozallowfullscreen> </iframe>\nKHIALKHEMNATE THUAKKEIKAINA - PowerPoint PPT Presentation\nKHIALKHEMNATE THUAKKEIKAINA. Sinna 3, October 18, 2014 ni ading. James 1:12-21. “ Athuakzote,thupha ngah ahi uh hi. Topa in Amah a it te a kamciam bangin , amaute in nuntakna lukhu ngah ding uh hi.” (James 1:12). James 1:13-14. Khialkhemna ’ bulpi . James 1:15.\nPowerPoint Slideshow about 'KHIALKHEMNATE THUAKKEIKAINA' - castor-gaines\nSinna 3, October 18, 2014 niading\n“Athuakzote,thuphangahahi uh hi. Topa in Amah a it te a kamciambangin, amaute in nuntaknalukhungah ding uh hi.” (James 1:12)\n“Mikhatpeuh in khialkhemnaathuakciangin, ‘Pasian in khial-khemnahongpia ci kei hen’; ThusiatawhPasiankikhembawltheiloaAmanh’ zongkuamahkhemngeilo hi.Mite amau’ lung-gulhna in azolcianginkhemnaathuak uh ahihi.”\nAmasapen in, James in Pasian pen khialkhemna’ bulahihlohzia gen in, mawhna lam hongzuatpihthutelamahhongmakaihngeilo hi cihthuhonghilhcian hi.\nTuakhitciangin, James in mawhna’ zungpihonglak hi. Tua in ihsungaommawhnahia, ihlunggulhnahoihloteahiuhhi.\nZeisu’ hihbangin, “Pasiankammal, Khasiangthonamsauihzang ding hi” ci in nakigelh hi.” [Ephesians 6:17]\nKHIALKHEMNA LEH MAWHNA\n“Lunggulhnahonggai in mawhnahongsuak hi; mawhnahongkhangcingasihnnahongpiang hi.”(James 1:15)\nMawhnaihlunggulhman in khialkhemna in hongzo hi. Mawhnaihlungsim ah honglut a, mawhnagamtatnahongpiangkhia hi.\n“Khialkhemnaih do ding ahihi. Nuntakna’ galpa Satan’ khemnasungaapuknuamlote in ngaihsutnahoihlo lam azuatpihtheilaitesimna,etnalehzaknate pan akidal uh kul hi.Galpa gen thutuamtuamte pan ‘ihngaihsutnateihkephongkul ding hi’ cihthunung-zuipi Peter in honghilhna ah, ‘ Kigingsa in, … nalunggulhnaluite uh … nusia in: Note hongsampa a siantho’ mahbangin, note zongvaikhempeuhahnasiangtho ding uh hi’. 1Peter 1:13-15. Paul honggennabangin, ‘A dikkhempeuh, a mannkhempeuh, thumanpha, adeihhuaithutekhempeuh,thuhoihthuphalehphathuaithutekhempeuh ah nalungngai un.’ Philippians 4:8.\nHihthu ah lunggulh taka thungetnalehngakcintenhongkul ding hi. KhaSiangthohuzaapnatungtawn in tunglamthutetawhkizawitawn in thuhoihlehthusiangthosungahihnungta ding hi. Khangnote in Pasian ‘kammal’ bulphuh in; Laphuak pan acih bang mah in,“ Na tungahkakhialhkhaklohnanginnathutekalungtang ah kakhol hi’ Psalm 119:9, 11.”\nE.G.W. (TuulpitelehKamsangte, Patriarchs and Prophets, cp. 41, pg. 460)\nKHIALKHEMNA LEH PIANTHAKNA\n“Ka it te aw umkhialkei un, Ahoihaphakhempeuhvantungkhuavakahiih Pa kiang pan hia, Amakiangahkhuamiallehthusiaomlo hi. Amapiansaktelakahalimcipengahmasa, anpalih bat theihnangin, Ama min ading in thumannlampi ah hongkha hi.”(James 1:16-18)\nPasian in eitekhialkhemnahongpiapeuh, ihsakkhaklohnangin James in lametnathuhong gen hi.\n“Khuavakte’ Pa” kikhelngeilo in, muanhuaitakpi hi. A kammaltungtawn in mithakhongsuaksakthei hi. IhngaihsutnatelehihlunggulhnateAmanhhongbawlphatsakthei hi. Pasian\nIn hong it mahmahahih man in ihkilawmlohkawmkal ah “ahoihaphakhempeuhhongpia ” a, amanphapen To ZeisulehpianthaknazongAmahongpiak vive ahihi.\nKHIALKHJEMNA, KAMMALTE, LEH KHASIATNA\n“Tuaahihlehsanggamte aw, khasiatna in diktannahongpiatheiloahihmaninakuamapeuh in pilvang in, gamdaitakin, phunlociaklo in, lungduainatawhnungtani.\nTopa aw ngai in, ihpaukidawm in, hehnapelllengkhialkhemnatetungahihgualzo ding hi.(Lk. 8:8; Paun. 10:19; Job 5:2)\n“Angsungkhuallotakin, itnataktawh, lungduaitak in nakituahkhakpihkhempeuhtetungahgamtakampau in. Mihawmthawbawlkhake’n. Kamhoihlozangkhake’n. Khazih bang itnanalungsim ah tenggsakinlathuphabekmah gen in nei in.”\nE.G.W. (Christian service, cp. 24, pg. 285)\nKHIALKHEMNA KOICI ZAWH DING?\n“Kihhuainatelehtatsiatnatesuahkhiaunla, honghonkhiatheihongkipiathuphalungnemtakin sang un.”(James 1:21)\nIhpuanninteKhazihsuahkhiasak a Amapuankisilhsakna.(Zec. 3:3-4)\nChristian nuntakna ah siatnaomlo ding hi. (1P. 2:1)\nVaikhempeuhZeisuih app ding hi. Mawhna ah si in Amah suunding in kibawlphasakni. Khaiciakituhciang in hongsiasuakphot a hongmawtkhiat bang ahiihi.\n«Pasian in Amadeihna bang theiasep ding deih hi. Zawnkhalna, lungtunlohna, khentatlohnate in Satan’ hongzolnateihkeplehkhialkemnahongthuaklahsak ding hi. Christiante’ lutangpiahiKhazih’ min apuatekhempeuh in Khazih bang a; akhangcin’ ding uh ahihi.»\nE.G.W. (Testimonies for the Church, vol. 5, no. 32, cp. 27, pg. 263)


url: =Free photo Breathtaking Beautiful Blue Calm Beauty Amazing - Max Pixel\nBreathtaking Beautiful Blue Calm Beauty Amazing\nThe photo was tagged: Amazing, Beautiful, Beauty, Blue, Breathtaking, Calm. Archives in the category "Nature/Landscapes", The largest dimension is 1920×1249 pixels, you can download it with JPEG format.\nS 640×416 64 kB\nM 1280×832 213 kB\nOriginal 1920×1249 605 kB


url: =Kawlgam Gaalkaap Kumpite’ Silate :: ZOMI DAILY\nKawlgam Gaalkaap Kumpite’ Silate\nposted on 3 May 2015 at 10:15 pm Lomkholna: Myanmar, News, Politics, Zokhai\n2015 Kawlgam Kiteelna hongnaai hiaihiai, Zomite-in amau’ dinmun ki-et, kipuah hunta!\nKumpi’ Naseem pan-in Mipi’ Naseem Suahtheih Nading Lampi:Dictatorship cihciang-in “thuneihnaletcipna” hi-a, dictator cihciang-in “thuneihnaleencipmi” cihna ahihi. Leitung buppi-ah thuneihna letcipna lamsang namnih om-a, khatpen ama’ deihsak zah-in aminam adeihsakding mi omlo, mulo ahihman-a thuneihna letcipna ahihi. Gentehna-in nungzek-a asi Singapore Gammakaaipipa leh Haile Selassie (Ethiopia akhangtosak Kumpi Solomon’ suan) cihtepawl ahihi. Tualo ataangpi thuneihna haipih, amau’ sang-a apilzaw, thumuzaw, asiamzaw a-omleh paampaih, nawlkhiin, that, tuading-a a-upmawh a-omleh khaaktan-khol, ahihkeileh ama’ ading ui-khawi zawngkhai bang-a khawi, tuabang-a khawi athuak nuamlote that, paampaih cih-tawh thuneihna leencip-hi.Kawlgam thuneihna aleencip mite-pen Kawl Gaalkaapmaangte hito den-hi. Gen. Ne Win pan-in kipan-in tuni ciangdong ahihi. Amau’ thuneihna letcipzia-pen:\nKawlgam-pen Mualmi ci-a minvawh minampi tampi-tawh akiphut gam ahihman-in tua minampi tampi’ lak-ah Kawlte atampen ahih-tawh kizuui-in Kawlte’ thuneihna-in vukcip dending,\nMualmite peuhmah-in Kawlgam-ah thuneihna lianpen leen ngeiloding,\nMualmite’ thuneihding khaamkholhna-in Mualmite’ kithuhualna khenkhamding,\nMualmite khenkhap nading minam kitukalh sakthei Idea tuamtuam zanghding,\nGaalkaapmaang vaaihawmna sung-ah thumaan agen, mipi’ thuneihna agen peuhpeuh langbawl, nawlkhiin, paampaih, pawlkhat khumcip ahihkeileh that-ding,\nHihteng Post-Independence Idea hi-a, BSPP hongkhan ciang-in hihteng aphungvuh baan-ah, Mualmi lakpan ama’ minam a-it simsimte nawlkhiinna, ulian simsim, pil asak simsimte-uh Kawl Numei-tawh naakpheh vawhna cihte ciimsan tak-in hongnei hiat-hiat uhhi. 1988 kum-a Kawlgam Mipi Sosaanna Khit ciang-in –\n“Khazihmi (Christian., Kharityan) ahihleh DSA luut theiloding,\n“Buddhist asuakleh luutsakding,\n“Mualmi ahihleh Maj kheng theiloding,\nHihte-pen laiphah-tawh taangkona aneihloh hang-in akiza, akithei hi-a, aza naailote inzong nana ciamtehpah le-uhcin thutheihna behlapna leh kidaalkholhna ahihi.Hong nihthuahnate kilanghtang mahmah ahihman-in tuabek aki mitsuan laaitak mah-in atung-a minam khenkhapna gaalvan muiibunhpen ahi namkee minvawh pattahna (lahpakding-in, Chin State sung-ate bangpen Gaalkaap Kumpi’ mawkbawl 1983 Census-ah minam sukkhap nading a-uutteng namneu code nana-pia gawpmang cbt)-pen naakpi-in ngalhaat mahmah-a, Kawlgam thuneite’ cihlohsa-in eileh-ei akingaap, akilang, akipingpavei ding-in akhun-uh giinkhau naakpi-in hong zangg mahmah-hi.\nPost-independence Idea-pen akip ding-a phungvuhna hunbii kum 60 vaal honghih-tawh kituak-in atung-a minam asusia namneu minvawhna-in naakpi-in Zomi-sung hongvaat phadiak-hi. Unau behkhat, sungkhat suak vive kimlaai, Tedim, Dim, Khuano, Siyang, Guite, Zo, Thado cihbang-in code hongpiak-pen “minam sukkhapna” nasia penpen ahihi. Hinapi-in, tua-thu eimi mahmah ngiat-in kitheihmawhbawl-in tua-thusia pomkip-a tuamdin nading lampi bekbek saat-in, kizuihsawm dinmun hongtun-hi.\nTua sung-ah Kumpi naseem ulian honkhat-in atua minam sukkhapna gaalvan-mah pomkip kenkan-in, Tiddim Chin cihnengneng mah-tawh minam hongvaat den-hi. Hihbang mite-pen Kawlgam thunei adiak-in Gaalkaap Kumpite’ silate ahihi. Atote’ thunsa, atote’ naakpheh vawhsa bang-a gamta kampau-uh ahihi. Ataangpi-pen Zomite leh Kawlgam mite-in “Kumpi Naseem (A-so-yah won-thaán)” teng hiphadiak-hi. Tuate bekmah khauhpai zawdeuh-hi. Thuneihna aleencip (atung-a I-gelhsa) Gaalkaap Kumpite’ Naseem taktak-mah himawk-uh ahihman-in mipi’ na seemlo uhhi.\nGam leh minam vaaihawmna sung-ah Kumpi’ Naseem peuhmah Kumpi’ sila ahihi. Mipi’ naseem – mipi’ deihna kumpi-ah apuakluut, agenngam, apulaakngam mite mipi’ naseem ahihi. Kumpi’ naseem khempeuh kumpi’ sila ahih mahbang-in mipi’ naseem khempeuh mipi’ sila ahihi. Kawlgam-a ulian khempeuh (khatlehnih minam’ ading avei, aphu a-omteei haang-in) ataangpi-in kumpi’ sila ahihi. Tua kumpi I-cihpen 1962 kum pan-in Gaalkaapmaang Ne Win leh anungzuuite ahihi. Thuneihnaleencip Ne Win’ silate cihna ahihi. 1988 kum-a kipan-in gaalkaap puan asuah vetlo Gaalkaapmaangte-in hong ukto leuleu-a, thuneihnaleencin Gaalkaap Kumpi-mah hong hito suak-hi.\n2010 takciang-in Gaalkaapmaang te-mah makaai-in Union Solidarity and Development Association pan-in Union Solidarity and Development Party (USDP) min-tawh gaalkaap vaaihawm Kawlgam Kiteelna-ah ulian tutphah 1154 lakpan 883 hongluah uh-a, amakaai Thei Sein-in Kawlgam President hongseem pongmawk phot-hi. Thein Sein-pen gaalkaapmaang hi-in Ne Win mahbang-in “gaalkaap puan asuahpak” gaalkaap-mah ahihi. Tuu-gun asilh keiivom ahihkeileh Civil puan asilh Gaalkaapmaang ahihi. Tua ahihman-in 1962 kum pan-in tuni ciangdong “Kumpi’ Naseem khempeuh Gaalkaap Kumpite’ Naseem” cihna ahihi.\nHih “Kumpi’ Naseem” idea-pen Kawlgammi khempeuh’ khuak sung-ah naakpi-a zungthuuk akha khinzo thusiahuai mahmah khat hi-a, “Kumpi’ naseem I-hihteh kumpi’ deihbangbang sepding-a kizawh hiilhialna” uplehsaanna-in hong uk-hi. Thumaan mahmah bang-in kiseh-hi. Kawlgam buppi akhantoh theih lohna abulpi-pen “Kawlgam Ulian khempeuh Kumpi’ Naseem Hi-uh” ahihman ahihi. Kumpi’ na seemlo-a mipi’ na aseemding cihthadah Kumpi’ na sep kawm-a mipi’ na sep-tawh thuahding nangawn “Kumpi’ thu nialna” ci-in Pasian’ naseem kicite nangawn-in “akhial” bang-in genta kuunkuun laaideep uhhi. Biakna lam-a makaai upate-zong tua Kumpi’ Naseem lungpuakzia mah-in nelhsiah ahihlam kilangh-hi.\n2015 Kiteelna lawhcing dinghiam, lawhsam dinghiam kithei naailo-hi, kei mimal’ muhna-ah ahihleh thutanna-tawh kituak lawhcinna kimu loding-hi. Azenzen-in, 2010 Kiteelna mahbang-a hong hihtohgawp uhleh Gaalkaapte mah-in ukna hong leento lelding uhhi. Kua party bang party akah zong-in akah khempeuh-in mipi’ na hongseem lo-in kumpi’ na-mah hongsep zeelleh Kawlgam buppi kikheelna peuhmah piang deksuai loding-hi. Zomi lak-ahbel gennavet omlo lelding-hi.\nAtung-a kum tampi Kumpi’ Naseem I-cihte’ lungtang-ah minam hong suksiat nading tua Gaalkaap Kumpite’ gaalvan: Tiddim Chin, Falam Chin, Hakha Chin cihte leh namneu Code hongpiakte naakpi-in belhcip-in kheengcip bikbek-hi. Ci tung-a abelh civom ahihkeileh meima-pawn bang-in belhcip-hi. Tua ngaihsutna paihkhiat nading naakpi-in haksa-a, meima-pawn temta-tawh at-khia lehang anat mahbang-in tua ngaihsutna-pen Kumpi’ Naseemte’ lungtang pan-a laakkhiat nading naakpi-in naasa uhhi. Kuamah-in lakhia ngamlo-hi. Naasa lua-uh ahihman-in tua khaici phungvuh vet uh-a, honkhatte-in Kumpi’ gaalvan hawmthawh-in, Zo Chin, Siyin Chin, Khuano Chin cih nangawn-tawh behlap toto liang uhhi.\nHihte ahiding mah-a uplehsaanna I-neih naakleh eizong Kumpi’ Naseemte’ sawltaakte (servant of the servants of government) I-hi dinghi. Tua Zomite-in “Kumpi” acihteh Government (Gamukte) acihna hi-a, tua Gamukte-pen Gaalkaapte ahihi. Tua ahihman-in atung-a minam sukkhapnate “thumaan-a I-seh” naakleh eizong Gaalkaap Kumpite’ sila (slave of Military Government)-mah I-hi dinghi. Tua-hi. Democracy khawng kamdimdim-a I-lawhlawh hang-in tungsiah maaivil, nuaisiah nencip paizia-mah ahihi. Tuabang lungsimpuak-tawh vaaihawmna peuhmah Pasian inzong deihlo ahihman-in:\nTungsiah maaivil, maai-et, “khial” taleh pumgup, mawkpan cihte khiam ta-ni!\nNuaisiah bang-a I-seh mite’ thugen “maan” taleh awlmawhlo, dawntaak salo, nehpiik, zahpih, langbawl, siatgen, zahko cihte khiam ta-ni!\nGaalkaap kumpite’ gaalvante “ahi, amaan” sa-a, I’ kingaapna, I’ kitangpeekna, I’ tuamtatna abeisiang dong-in khiam ta-ni!\nBiakna lam-ah, ei’ kikhopna-a hong kikhawmlo mite Satan bang-a sehna, gaal bang-a neihna khempeuh abeisiang dong-in khiam ta-ni!\nPulpit tung bek-a Pasian’ na akiseem, upaphualpi khawngbek-a minam’ na akiseem I’ sakna/I’ kisakna, mipi’ maai-a thugen lasakna leh Pasian’ thugenna aneilo mite mi-maimai-a sehna khempeuh khiam ta-ni!\nAkual akhawk, abeh aphung, akhua atui bih-a mi piimuhna leh neumuhna khempeuh abeisiang dong-in khiam ta-ni!\nMindeihna, dawknopna, “pil, siam, hau, thukhual” hong kicihding lunggulhsiatna khempeuh abeisiang dong-in khiam ta-ni!\nPasian-in Zomi cih minam lian khat-in bawl khinzo ahihman-in tua Pasian’ maaipha zonna-ah Zopau, Zongeina, Zola leh Zomi Pupa’ cihtakna lamsang saangkhaan ta-ni!\nThumaan genngam-a, thumaan it theih nading leh “akhial” te gaalbawl lo-a, amaan apomkip nading itna-tawh pulaak ciatciatna lamsang saangkhaan ta-ni!\nBehlehpung, sunghlehpu, tuù-leh maak-a kizom vive I-hih man-in tong kisaang, zaila awi-khawm tengbeek ngaattak-a pankhopna lamsang saangkhaan ta-ni!\nBiakna lam-ah, ei’ kiang-a hong kikhawm lote-zong I’ beh I’ phung, I’ tuú I’ maak, I’ sungh I’ pu-mah ahihna phawk-a kizop siamna lamsang saangkhaan ta-ni!\nPulpit hitakeileh, Lai Siangtho tawi-a thugen hitakeileh, upaphual-a vaaihawm ulian hitakeileh mipih sapih khempeuh Pasian’ maai-ah akibang/akikim ahihna phawkthak-a, mikim zahtaakna piak siamna lamsang saangkhaan ta-ni!\nKoi-khua, bang-khawk, bangbeh hitaleh tong kisaangthei ahihnaakleh “kei-tawh unau hive hang-e” ci thei-a, itna-tawh kimuak siamna lamsang saangkhaan ta-ni!\nPilna, hauhna, siamna, thukhualna maantak lunggulh thei-in, tuate ngahtheih nading lamzing maante hahkat tak-a zuihzawh nading lamsang saangkhaan ta-ni!\nKhiapding thu 7 leh Saangkhaanding thu 7-tawh Zomite baanzaal ziat suankhawm-in maaciang suankhawm theile’ng Tuunnu’ Zogam\nniibang luun-in paalluun dinghi. Tua ciang-in Gaalkaap Kumpite’ Sila hihna pan-in Zomite’ Naseem Muanhuaite I-suak ding-a, Zomite Piangsakpa naakpi-in lungkim dinghi. Pulpit tuhngah kuul sese lo-in, upaphual tutphah luah sese kuul lo-a, “Nahibang-in, kahibang-in” Pasian leh Zo Tuunnu-in hongngaak gige-hi!\nPrevious: Tedim leh Tonzang khuapi pang khawmding\nNext: Tulaai Leitung Thuthang Tuamtuam Updates May 3, 2015\nKumthak leh Lawhcinna ~ Dr. Ngul Khan Pau\nCentral Police Force ah bangci lut ding?


url: =Rev. Dr Kam Khua Thang hong nusiatna tungtawn a Phawk huai tuamtuamte :: ZOMI DAILY\nposted on 10 April 2017 at 7:33 am Lomkholna: News, Zomi\nZomite’ lungsim puakzia ding ih lunggulh thu\nSia Kam Khua Thang a kipan hong nusia sa, Zomi lakah ih mipil, makai tuamtuamte tungtawnin ka ngaihsut theih zel thu pawl khat ih Zomi pihte lakah kong hawmsawn nuam hi. Kei ngaihsut bangin a ngaihsun kha zong tampi om dingin lamen ing.\nIh minam sungah ki kholh pih zia, ih khan hun leh ih omna mun tawh ki zui-in a theih huai pipi kuamah ih ki theih kim loh hangin ei mi phazah tawh kizui-in mipil misiam leh mi hau zong tampi om khin zo hihang. Kaamsiatna ih ci ding hiam, Pasian deihna ih ci ding hiam tuate’ lakah mihingte’ mitmuhna ah a hun cing nailo pipi in lamet loh laitak hong nusia leh Sia Thang dan maha khangcingsa zong hong nusia tampi tak mah om hi. Tua hong nusia sa ih makai, mipilte in kuama phawk loh laitakin a pil a siamna leh a tha neih zah un na hanciam uh a, ih lamet ngam loh zah donga a thupi sepna leh pilna na nei mah uh hi.\nAhi zongin tua a etteh taak pilna, sepnate pen a sihma, a damlai sangin a sih khit teh ki thei zaw, mipi aadingin ki pholh khia pan tamzaw uh hi. A hang kan ciat leng ih muhna tuamtuam om kha thei ding hi. Keima mimal upmawhna ah; ih mipil ih makai leh ih mihaute pen hong nusiatma sangin hong nusiat khit teh tha kipia, ki pahtawi, thu kidong nuam, pammaih kisa pan zaw in ka mu hi. Tua banah a misipa leh a pahtawi nuam pan leh a huh nuam phingte aadingin zong phattuamna om nawn in zong up huai khollo hi.\nPaunak Lai Siangtho a lian sawm, a neu nga sungah; “A hun-a an a lapa mipil hi a, an lak hun-a ihmu-pa in maizumna a ngah hi.” a cih mah bangin a hun lai a, tha ki piakna leh pahtawina in phat tuamna hong pia zaw tham ding hi. Ih sih cianga ki pahtawi zah in ih dam lai in ki panpihin ki pahtawi zo leng phattuamna tampi om zawkan lai ding hi.\nPasian huhna tawh ei Zomite zong ih cihmawh luatna panin Pasian in hong phongto a, tu in tagah nawi muh bangin nuntakna tampi ki lamdangin ih lungsimte zong ki lamdang hi. Nidanga ih ngaihsut ngei lohte zong ki ngaihsun kha in, pau ding zonga ih ngaihsut ngei lohte zong ki pau khial kha thei hi. Zomite khan tohna ding ih manawh laitakin ih mipil ih mi siamte, ih mi haute, ih makaite thadah nading kammal leh lai peuh suangtat sat ngam, ak eek lawngngam banga ih gelh khak loh ding thupi phadiak hi.\nKuamah ih kihuh zo kei zongin ih kammal leh laigelhna hang peuh tawh ih makaite leh, mipilte, mihaute ih thadah sak khak loh ding kidop huai hi. Mi thupi ih sak hat pen a sih ciangin ih pahtawi nop leh a dam lai in zong ahithei banga pahtawi kholh theih ding thupi mahmah hi. Ih mipilte leh mihaute in a dam sungin a hih theih tawp un Zomite’ aading ma hong pan ding uh lampi khak lo in hon sak den ding hanciam ni.\nIh mipil leh mihaute in zong ih mite omzia leh thanemnate theih siam a, ih nuak , ih thangpaih lak het loh ding pen ciimna leh mipi cing hihna zong mangngilh kei ni. Khangnote leh ngaihsut kholh theihna a neilo khat leh nihte’ laigelh, kampau peuh tawh na ngim na tupna, Zomi te aading na deih saknate thakiam sak het lo in saipi banga, na kalsuan ciatciat ding a thupi ahi hi. Nasepna thupite a ki khaktan theih nadingin makai thupite ki khaktan masak ding Satan vanzat lian pen ahi hi. Satan molhtumte lakah a ki zangthei kim pen leh a gualzo pente in; Ki phatsakna, Ki hazatna, Thumaan lohna, Angsung bek khualna, Hun tomno sung bek khualnate a kipan a tuamtuam tampi omlai hi.\nA huampi in gen ni cileng, Zomite a tamzaw pen, mipi aading khualna sangin aituam kikhualna ah minam dangte sangin muibun zaw hihang. Ahi zongin a tawpna enleng, Kawlte’ pauciin khat om ngei mah bangin; “Mi tampi aading a semte in ama aading lawhcing hi” cih pen ih ngaihsut ding thupi hi. Leitung mipite lakah khat ahi, sisan luan kullo a, suahtakna a lathei India kumpi, Mahatma Gandhi kammal namnga te: (1) Na ngaihsutna(your thought) kidawm in, na kammal in zui ding hi.(2) Na kammal(your word) ki dawm in, na gamtatna in zui ding hi. (3) Na gamtatna (your behave) ki dawm in, na zongsatna in zui ding hi.(4) Na zongsatna( your habit) kidawm in, na manphatna in zui ding hi. (5) Na manphatna (your value) kidawm in, Na tawntung mun ( your destiny) in zui ding hi.\nHihte pen Lai Siangtho a hih loh hangin mihing nuntakna ah a ki pelh theilo thuman thutak vive hi a, ih upna or ngaihsutna leh ih tawntung mun ding a ki zom paisuak nahi gige hi. Tawmvei sung ki mang ding bek ih ngaihsut leh a tawpna ah tua mah hipah dinga, a tawntung aading ih ngaihsut leh tua mah hong hipah ding hi. Zomite ih khantoh nading ngaihsun kawmin ih tawntung mun ding vangam zuatna zong ih ngaihsutna tungtawn mahin hong tangtung ding a, ih vawh bang khaici ih at ciat ding hi. (Gal. 6:7-10) Hih lai nong sim sak ka lungdam hi. A hoih lama lak siam dingin Pasianin thupha hong piakim ciat tahen.\nZomi leh Pasian gam aading,\nPrevious: Malaysia ah BMW mawtaw minthang khat tuahsia in nungakno khatin sihlawh ~ ZD\nNext: Indonesia ah IS migilo dingin aki ummawh mi 6 palik te’n kaplum ~ ZD\nIt dinga kilawm bek hi loin, it loh a phamawh Pate


url: =Theihna in sepkhiatna ~ Rev. Fr. Damian Dal :: ZOMI DAILY\nposted on 2 June 2015 at 6:16 pm Lomkholna: Article, Biakna, DamianDal\nTheihna in sepkhiatna\nMihing khat ii thutheihtel na in sepkhiatna pan in kithei hi. Tua ahih manin, hsepkhiatna in theihna kilahkhiatna ahihi. Mi te in natampi te bangci sepding, bangci bawlding cih thei in amau nasepna munmun uh ah siam in, khatveivei lamdang bang i sa phial hi. Bangci sepleng bangpiang dinga, bangci bawlleng, bang kingah thei cih thu te mite in, kinpen leh zonpen in aneih uh thu ahihi. Tua thu hangin, leitungah nate asangzaw asangzaw in kibawl toto a, mite theihna zong khangsemsem ahihna thu anial thei kuamah i om tuan kei hi.\nMite in mihing pumpi vante la khia in, adang mikhat tungah bangci vawhkik, bangci kizopsak kik ding cih thu thei uha, zatolam ah nasia takin khantohna piangsak hi. Tuhun semsem ciangin, numei pasal omkhawm kullo in, mihing bawlding kipan uha, tua nasepna ah zong gualzawhna hongnei uhhi. Mi te in nuclear(atomic) bomb bawltheihnang hanciam uha, hongbawl thei takpi in, tu in gamtampi in tua bomb nei ta uhhi. India gamin gamlianpi ahih hangin, gamneuno khat ahi Pakistan tungah sim mawh gamtat, zawhthawh kampau zangngam lo hi. Banghanghiam cihleh Pakistan in nuclear bomb aneih man ahihi. North Korea kumpi te nasepna khempeuh United States leh nitumna lam gamte in etcik in, nawngkawi sak den hi. Banghanghiam cihleh nuclear galvan abawlding alau nahang ahihi.\nMite in midangte lungkim nadingin bangci thugen ding cih thei hi. Tua ahih manin, leitungah agensiam te, gendan athei te in munngah in, akam uhtawh nungta uhhi. Tu hun semsem ciangin, asia dingkhat, thusia apiangthei thu khat, kilungkimlohna apiangsak thei thukhat zong, pausiamna, gensiamna cih theihna te zangin, thusia lasia kisumit in, kisatmit hi. Awkhum, kamkhum azangthei lo gam, khua leh munah kitotna, kisatna omden hi. Tua ahih manin, pausiamna, amun ahun leh ami tawh kituak pauzia theihna in pilna khat hi a, nasep hoih mahmah khat zong ahihi.\nLeitungah theihna khangkhang ahihman in, mihingte nasepna zong ni khat sangin nikhat kisangzaw semsem hi. Tu laitak a aminthang vanhoihkhat in, mai tawmvei hunsungin, vanhoihlo pen khat hong suak hi. Mihingte theihna tawh akibawl vanthak te kidelh in, kizuan a, neihteng lamteng bei liang, ne lo dawnlo liang, innkuan sung kitaangsapna te enman loliangin, tua vante ngahnang ihan ciam tazen ta hi. Theihna kikhel in, vante zong kikhel hi. Theihna kikhel in, nasepzia tezong kikhel hi. Hih akikhel theihna leh nate nungzui in mihingte in thagui thatang sanin idelh a, lungnop hun, tawldam hun ding nangawn i ngahman kei lianghi. Tu hun semsem ciangin, mihing thum tukhawm lukituah liangmah tase leh, eima phone tektawh buai in, kuamah kiho man loliangin, zubuai sabuai in, buai hun sungah ilut ta hi.\nTheihna in nasepna ah kimukhia ahih leh, hi cibang leitungah theihna tuamtuam hongkhan natawh kizui in dotna nih ihki dotden ding thupi hi.\n(i) Katheih thu in kanuntak na hongpicingsak sepkhiatna hongpia taktak hiam?\n(ii) Apicing nuntakna kaneihna dingin bang ka thei hiam?\nHih dotna nihte in mihingkhat adingin nakpi tak in athupi dotna ahihi. Atunga igensa te i etciangin, theihna tampi te in, eite nuntakna hongpicingsak lo ahih lam hongphawksak hi. Tua ahihman in, theihna khempeuhin eite adingin mannei khin lo a, aman nei theihna ineih ding athu ahizawk lam hongtelsak hi. Theihna khempeuh in, mihing manphatna, mihing thupi’t na, mihingte kizopna ahoihzaw, asangzaw lamah hongton pih kei leh tua theihna in siatna, sihna, hongsuak in, mihingte nuntakna hong laksak gutui dawndawn tawh i kibang thei hi. Nuclear bawltheihna nei in, kibawl hi. Ahi zongin, tu in tua akibawl nuclear kilau in, gam khat le khat thuhoih thuman zong genngam nawnlo ta uhhi. Nu le pa lotawh mihing bawlthei uh a, ahi zongin tua akibawl mite bangci kep, bangci picing sakding thei lo in, lukham ta uhhi. Theihna in mihingte nuntakna hongpicingsak ding in Pasian in mihingte lungsim pilna hongpiak ahihi. Ahi zongin tua mihingte neih pilna pen, amau te lungkim bangin zattheihna dingin, Pasian in suahtakna zong pia hi. Suakta tak in amaute theihna leh pilna te zangsak a, amau te theihna pen asepkhiatna tungah en in thukhen ding bek ahihi.\nZungnei lo singkungin asi hi. Tui mu lo ngasa in si hi. Mongnei lo thu kikaai awk in thusia piangsak hi. Theihna in Pasian kiangpan hongpai hi a, azungtawh akizop kei leh sihna piangsak hi. Theihna in ama inn a hi, Pasian deihna sungah teektangding hi napi in, Pasian deihna sungah teektang zolo in, tua pan apai khiat ciangin, tui mulo ngasa bangin tua theihna in sihna suak hi. Theihna khempeuh in Pasian kiangpan hong pai ahih mahbangin, Pasian kiang, Pasian sungmah ah hongciah kikding hi in, theihna khempeuh ii zung le dawn in Pasian sungah hi a, Pasian sungah zungkha in, hongpai khia theihna in Pasian kiang azuan kikding ahihi. Ahi zongin, Pasian kiang zuankiklo, Pasian deihna tawh kituak lo in, leitung deihna, leitung lungsim, leitungvai khantohna te tungah akot taitai ciangin,\nmongnei lo khau bangin kikaai awk in, thu nokhat zongtawh thusia piangthei hi.\nNakhat peuhpeuh thei i cih ciangin, tua nakhat peuhpeuh tawh kisai athu thei cihna ahihi. Tua ahih man in theihna in Thu hi a, Thu in Pasian ahihi (Jn 1: 1). Hih thu hangin, theihna khempeuh Pasian kiangpan hongpai thu tawh kizom ding a, THU ahi Pasian deihna leh, tua thutheihna in sepkhiatna, nuntakpihna tawh kilak khia ding ahihi. Hih thu hangin Pasian thu theihna, Pasian hongitna itheihna, Pasian hong hotkhianna itheihna cih theihna khempeuh in sepkhiatna, gamtat na tawh akilakkhia ding ahihi.\nPrevious: D.C Area Zomite sung pan Pilna lam gualzawhna pahtawina\nNext: Pa Gin Za Tual (Buan khua, kum 38)